DE 

MEDULLAE  SPIMLIS  AVIUM  TEXTURA. 

DISSERTATia  INAUGURALIS 

QUAM 

COTB  Sl&TS  SV   £T  AVCTORITATC] 

GRATlOSi  MEDICORUM  ORDINIS 

IN 

UNIVERSITATE  LITERARUM  C^SAREA 

AD  GRADUM 


RITE  ADIPISCENDUM 

I.OCO    CONSTETO    I»FBI,1CE    »EFElffDIJ#p\  V'""'".? 

AUCTOR  V''  V^^-^c^' 


Adolphvts  Jnretsfier. 


Aecedit  tabula  lithographica. 


DORPATI  LIVONORUM. 

TYPIS   VIDUAE   J.  C.  SCHtNM.4NKI  ET    C.  MATTIESEJff. 
MDCCCI-V. 


Imprimatnr 
bneo  dissertatio,        conditione,   ut,  simulnc  typis  fuerit  excusa , 
numerus  exemplorum  lcge  praescriptus   collegio  tradatur  ad  lihros 
explorandos  constitnto. 

Dorpati  Livon.  die  6.  mens.  Aprilis  a.  MDCCCLV. 

Dr.  ^amson, 
ord.  med.  h.  t.  Decanus. 


I 


VIRO  HONORATISSIMO 
EDUCATORI  ET  ALTORI  OPTIMO  CARISSIMO 

P  10  G  R  AT  O  Q  U  E  AN IMO 

X 

AllCTOK. 


t 


Praefatio. 

Hoc  ultimo  triennio  qiiiim  in  instituto  ^hjr- 
siologico  universitatis  Dorpatensis  medulla  spi- 
nalis,  qualem  tres  animalium  vertebratorum  or- 
dincs,  nempe  mammalia,  pisces,  amphibia,  offe- 
runt,  perquisita  esset,  easdem  investigationes 
in  ultimo  quoque  ordine,  nimirum  in  avibus,  in- 
stitui  aptum  atque  necessarium  esse  videbatur. 
Etenim  nisi  disquisitionibus  in  divcrsorum  ordi- 
num  animalibus  repetitis  sperari  non  potest,  fore 
ut  scrutationum  eventum  quodammodo  certum 
adipiscamur,  observationum  complexu  demum 
perspicuam  structurae  anatomicae  medullae  spi- 
nalis  imaginem  offerente.  Quo  si  perventum 
erit,  idoneum  habebimus  fundamentum,  quo  in- 
nixi  phjsiologicas  hujus  or^ani  functiones  per- 
spicere  queamus. 

Ad  inquirendi  methodum  a  me  adhibitam 
quod  attinet,  ad  ea,  quae  in  prioribus  commen- 
tationibus  ab  aliis  de  medulla  spinali  in  medium 
prolatis  cxposita  sunt,  non  habeo,  quod  adjiciam. 
Observationes  meas  maxima  ex  parte  in  me- 
dulla  spinali  anserina  institui,  ex  qua  et  descri- 
ptiones  et  delineationes  repetivi.   Praeterea  et 

galli  domestici,  coriiicis,  corvi  monedulae  me- 
diillam  spinalem  pervestig-avi,  in  nulla  tameu 
majoris  momenti  diversitatibus  repertis. 

Lar^as  de  medulla  spinali  literas  in  disser- 
tatione  mea  non  respiciendas  esse  censui,  par- 
tim  quod  inutile  est  visum,  omnes  libros  omnes- 
que  sententias,  saepenumero  jam  allata  ideoque 
satis  nota ,  denuo  afferri ,  eoque  enarrationis 
perspicuitati  et  simplicitati  offici,  partim  quia 
de  avium  medulla  spinali  nullae  hucusque  per- 
scrutationes  siint  institutae. 

Has  studiorum  primitias  in  publicum  emit- 
tens,  non  possum^  quin  maximas  gratias  prae- 
ceptori  veneratissimo ,  professori  illustrissimo 
Dr.  Bidder  persolvam,  cujus  auxilio  benevolen- 
tissimo  mihi  contigit,  ut  inceptum  meum  pera- 
g^erem.  Qui  non  solum,  dum  investigationes 
meas  factitabam,  via  recta  me  ducebat,  verum 
etiam,  quum  ob  multas  difficultates,  quae  in 
scrutando  mihi  obviae  erant,  prosperum  coepti 
exitum  jam  desperarem,  et  amicissime  mihi  ani- 
mum  addebat  et  in  superandis  difficultatibus 
strenue  me  adjuvabat. 

Caput  1. 

Medullae  spinalis  anatomia  generalis, 

In  avibus  medulla  spinalis  totam  cavi  vertebralis  lon- 
gitudinem,  inde  a  foramine  occipitali  usque  ad  extremum 
ossis  coccygis  finem ,  explet.  In  quo  canali  posila  medulla 
spinalis  dura  matre  laxe  involuta  est,  in  qua  quidem,  si  ca- 
nalem  spinalem  a  parte  postica  arcubus  vertebralibus  exi- 
mendis  aperueris,  vas  venosum  magnum,  per  totam  medullae 
spinalis  longitudinem  in  linea  media  decurrens,  conspicitur, 

Avium  quoque  medulla  spinalis  duas  intumescentias  of- 
fcrt,  quarum  superior  intumescentia  cervicalis  nominatur,  al- 
tera  inferior,  in  ceteris  quidem  animalibus  lumbaris  dicta, 
in  avibus  lamen,  quum  intra  ipsum  os  sacrum  posita  sit, 
intumescentia  sacralis  appellanda  est.  Haec  intumescentia 
sacralis  proprium  quiddam  ac  peculiare  oflert,  quod,  uti  in 
nulla  alia  animalium  verlebratorum  classe  observatur,  ita  ex 
avium  analomia  jam  pridem  cognitum  habetur. 

Elenim  ,  si  quis  medullam  spinalem  arcubus  vertebrali- 
bus  auferendis  denudaverit,  in  ea,  pia  matre  intacla  atque 
integra,  inde  a  calamo- scriptorio  usque  ad  intumescentiam 
sacralem  extrinsecus  nullos  sulcos  neque  ullam  in  funiculos 
divisionem  sulcis  effectam  animadvertat.    Solummodo,  pia 


matre  a  parte  posteriore  snblata  atque  abscissa,  quum 
ejus  processus,  qui  in  fissuram  posteriorem  immergitur,  hinc 
^rotrahatur,  haec  fissura  in  conspectum  venit.  Quae  cadem 
res  in  parte  anteriore  observatur.  Verumtamen  inde  ab  in- 
tumescentiae  sacralis  initio  fissura  posterior,  etiam  pia  ma- 
tre  integra,  manifestius  apparet,  quo  fit,  ut  posteriorem  me- 
dullae  spinalis  massam  in  duos  funiculos  inter  se  separatos 
dividi  hiculentius  cognoscatur.  Qui  duo  funiculi  parlem  in- 
feriorem  versus  rursus  alter  ab  allero  discedentes,  quum  in- 
ferius  denuo  conjungantur,  in  ea  regione,  qua  maxima  adest 
intumescentia,  lacunam,  duobus  incurvatis  parielibus  latera- 
libus  inclusam,  ad  partem  superiorem  inferioremque  in  api- 
cem  exeuntem,  efficiunt,  quae  lacuna  in  parte  media  latitu- 
dinem  satis  insignem  praebet,  nomineque  sinus  rhomboidalis 
appellatur.  Haec  lacuna  nihil  est  aliud,  nisi  fissura  poste- 
rior,  quae  lalior  latiorque  facta  jam  oculis  inermibus  cerni 
potest.  Simul  meduUa  spinalis  hoc  loco  complanatur,  i.  e. 
ejus  diametros  a  parte  dextra  sinistrorsum  extensa  diametros 
a  parte  anteriore  ad  posleriorem  pertinentes  aliquanto  su- 
perat.  Qua  in  re  etiam  fissura  anterior  magis  conspicua 
exsislit,  quae  dum  ad  medullae  peripheriam  latior  evadit, 
funiculi  anteriores  tamen  non  pariter  ac  funiculi  posterio- 
res  inter  se  discedentes  sinum  efformant,  sed  potius 
quasi  planum  efficiunt ,  in  quo  funiculi  posteriores  inni- 
tantur.  Hic  etiam  sulcus  lateralis  posterior  animadvertitur, 
qui  quidem  in  aliis  medullae  spinalis  locis  non  observatur, 
quippe  in  quibus  nullus  omnino  sulcus,  exceptis  anteriore  et 
posteriore,  inveniatur.  Ex  hac  fissura  laterali  magnus  ra- 
dicum  nervorum  posteriorum  fasciculus  proficiscitur. 


1)  Eqpidem  vnces  ,  ,,in  parte  anterinre" ,  ,,in  paite  posteriore"  ,  „avpn", 
,,infra"  eadem  significatione  adhibendns  csse  cen.iPO  ,  qna  ,  crecti  liominis  slato* 
ratione  liaiiita  .  dicuntnr,  liac  maxiine  causa  aridurlus  ,  quod  ila  in  medulla  spi- 
rali  cont.-mplanda  quasi  familiariores  et  art  res  facilius  intelligrendas  accommoda- 
tiores  sunt,  qiiam  si  qui»  vocaliulis  iisdem  utalur,  medullae  spinalis  situm,  qu»- 
]is  iii  animalitjus  est,  resyir.iens. 


Duo  funiculi  posteriores  postquam  infra  sinum  rhom- 
boidalem  conjunctionem  inierunt,  sulcus  posterior  tam  con- 
spicuum,  ut  etiam  oculo  non  armato  cognosci  queat,  ferme 
usque  ad  medullae  finem  sese  exliibel,  quod  idem  de  sulco 
anteriore  observatur.  Sinus  massa  quadam  pellucida  atque 
gelalinosa  impletur,  quae,  pia  matre  obducta,  coliis  ad  instar 
ex  sulco  prominet,  partem  superiorem  inferioremque  ac  la- 
tera  versus  deplanata.  Eadem  tamen  in  omnes  rdgiones 
aliquantulum  spatii  sub  pia  matre  porrecta  strati  teuuissimi 
pellucidique  speciem  offert,  posteriorem  medullae  spinalis 
faciem  radicumque  nervorum  initia  obtegens.  Quae  substan- 
tia  si  statu  recenti  microscopio  submittitur,  partim  multifa- 
riam  plicata  atque  fibrata  cernitur,  partim  hyalina,  cellulis 
nucleisque  cellularum  hic  illic  inspersis  praedita  ac  multis 
vasis  capillaribus  penetrala,  apparet,  puIcherrimaLnque  telae 
conjunclivae  in  primo  evolutionis  gradu  posilae  imaginem 
nobis  ofFert.  Neque  non  cellae  epitheliales  magnae  planae- 
que  deprehenduntur,  quae  ad  piam  matrem,  qua  haec  sub- 
stantia  obducitur,  pertinent. 

Quae  ratio  sane  digna  est,  ad  quam  animi  attentionem 
advertas,  utpote  quae  jam  ab  initio  nos  admoneat,  necesse 
esse,  telam  conjunctivam,  quemadmodum .  hoc  loco  tanta  co- 
pia  reperta  in  medulla  spinali  constituenda  parles  suscipiat, 
ita  in  aliis  quoque  hujus  organi  regionibus  ad  ejus  lexturam 
conficiendam  haud  parum  valere. 

Inde  ab  inlumescenlia  inferiore  ad  partem  inferiorem 
versus  medulla  spinalis  magis  magisque  extenuata  denique  in 
filum  terrainale  transit,qudd  usque  in  extremum  canalis  spinalis 
finem  porrigitur.  Tota  medullae  spinalis  longitudo,  quum 
eam  in  ansere  omnino  adulto  rileque  evoluto  emcnsus  es- 
sem,  cujus  anseris  pondus  grammatum  3500  eraf,  20"  paris. 
aequavit.  Nervorura  radices  ex  ea  prodeunles  pollicem  di- 
midium  vel  dodrantera  pollicis  par.  altera  ab  altera  dista- 
bant,  quae  quidem  distantia  in  intumescenlia  cervicali  minor 
cernebalur.    Contra  in  intumescentia  sacrali  nervorum  radi- 


CC5  inter  se  confertissiraae ,  altera  ab  allera  non  plus  ali- 
quot  lineas  dislanles,  e  medulia  spinali  oriuntur.  Etiam  a 
filo  terminali  tres  vel  quattuor  nervi  coccygei  proficisci  vi- 
dentur. 

Filuna  terminale,  si  vere  existimas,  nomine  medullae  spi-, 
nalis,  proprio  sensu  dicto,  appellari  nequit,'  ut  quod,  quem- 
admodum  jam  oculis  inermibus  intuenti  apparet,  medulla 
omnino  careat.  Longitudo  ejus  in  ansere  fere  ■l^"  paris. 
aequat.  Filum  lerminale,  a  cujus  initio  jam  color  albidus 
raedullae  spinali  peculiaris  desinit,  forraa  funiculi  tenuis,  co- 
lore  cinereo  imbuti  paululumque  splendentis,  usque  ad  cana- 
lis  finem  decurrit,  colore  suo  prope  ad  cineream  medullae 
spinalis  substantiam  accedens.  Nervos,  qui  ex  hoc  filo  ter- 
minali  proficiscuntur,  funiculos  separatos  efficientes,  juxta  fi- 
lum  usque  ad  medullae  initium  persequi  acubusque  facile 
disjungere  licet,  qua  ex  re  elucet,  eos  non  ex  ipso  filo  ter- 
minali  originem  ducere,  sed  ortum  suum  ex  loco  altiore  re- 
petere,  quo  fit,  ut  hoc  loco  quaedam  caudae  equinae  spe- 
cies  efficiatur. 

Huic  capiti  brevem  eorum  descriptionem  adjungendam 
esse  judico,  quae  in  medulla  spinali  ope  acidi  chromici  in- 
durala  oculis  nudis  observare  potuerim. 

Medulla  spinalis  hoc  modo  praeparala  primo  adspectu 
eandem  se  praebet,  atque  slatu  recenli,  eo  tamen  discrimine 
intercedente,  quod  jam  substanlia  illa,  quam  supra  descripsi, 
sinum  rhomboidalem  explens  ideoque  ad  intumescentiam  for- 
mandam  plurimum  conferens  acido  chromico  corrugata  non 
amplius  massa  hyalina  gelatinaeque  similis,  sed  potius  sub- 
stantia  laxa  facillimeque  dilabens  apparet,  quae  quidem  co- 
lore  simili,  atque  subslantia  meduUae  cinerea,  tincta  est. 

In  segmentis  medullae  induratae  transversis  non  ita 
difficile  est,  coloris  diversitatem ,  quae  inter  substantias  al- 
bam  cinereamque  intercedit,  plane  cognoscere,  neque  non 
substantiam  cineream,  prout  medulla  magis  minusve  obdu- 
rafa  fuerit,  limitibus  magis  minusve  certis  ac  distinctis  cir- 

cumdatam  vides.  Porro  in  segmenlis  transversis  ubiqito  per 
totam  medullae  spinalis  longitudinem  canalem  ccntralem  ad- 
esse  vel  cernere  vel  conjicere  licef,  quippe  qui,  etiamsi  oculis 
inerraibus  conspici  nequeat,  lamen  eo  cognosci  possil,  quod,  le- 
niore  pressu  ad  mcdullam  spinalem  nondum  nimis  duram  fra- 
gilemque  exhibito,  semper  ex  media  substanliae  cinereae  parte 
fluidi,  quod  intravit,  guttula  emanal.  Idem  tum  in  Gssura 
anteriore,  tum  in  posteriore  evenit,  ita  ut,  has  fissuras  ad- 
esse,  facile  jam  inde  pateat. 

Sectione  transversim  per  intumescentiam  sacralem  facta, 
segmentum  fissuram  posteriorem  in  conspectura  dat,  quao 
in  aliis  meduUae  spinalis  partibus  ob  exiguam ,  qua  est, 
latiludinem  vix  animadvertitur,  hic  vero  a  medullae  peri- 
pheria  ad  partem  anteriorem  tendere  cernitur,  massa  laxi- 
ore,  quam  supra  descripsi,  impleta,' quae  substanliae  cine- 
reae  colorem  lucidum  subfuscum,  acidi  chromici  vi  efFectum, 
induit.  Proxime  pone  canaliculum  centralem  fissura  dila- 
tata  pelvis  speciem  prae  se  fert,  quae  pelvis  et  ipsa  sub- 
stantia  illa  laxa  expletur,  utrimque  in  substantiam  cineream 
transeunte.  Proxime  ante  canalem  centralem  substantia  ci- 
nerea  trianguli  figuram  praebet,  cujus  apex  ad  anteriorem 
medullae  spinalis  ambitum,  basis  ad  canalem  centralem  spe- 
ctat. 

Has  raliones  paucis  ac  breviler  commemorandas  esse 
censui ,  quoniam  vel  oculis  non  armatis  imaginum,  quas  seg- 
menta  transversa  ope  raicroscopii  disquisila  offerunt,  quasi 
extrema  linearaenta  agnoscere,  ac,  quae  earum  indoles  sit, 
interpretari  et  explicare  licet. 


~    <2  — 


Caput  IL 

Anatomia  medullae  spinalis  microscopica. 

IVotationes  g^eneralcs. 

Segmentum  transversum  ex  avis  medulla  spinali  acido 
chromico  indurata  petitum  in  universum  eandem  praebet 
imaginem,  quam  mammalium  ranarumque  medulla,  ex  quo 
terapore  acidum  chromicum  ad  praeparata  induranda  adhi- 
beri  coeptum  est,  jam  saepius  obtulit,  quaeque  a  complu- 
ribus  jam  copiosius  est  exposita.  Etcnim  avium  quoque  me- 
duUa  discum  praebet  niagis  minusve  circularem  vel  ovatum, 
cujus  peripheria  extrema  pia  matre,  medullam  arcte  circum- 
cingente,  efficilur.  Piae  matri  introrsum  versus  substantia 
alba,  acidi  chromici  effectu  jam  colorc  intense  fusco  imbuta, 
contermina  est,  quae  fibrarum  longitudinalium  transverse  dis- 
sectarum  lumina  ostendit.  In  centrali  annuli  parle  subslan- 
tia  cinerea,  quae  dicilur,  acidi,  chromici  vi  colore  lucido 
subfusco  tincta ,  in  avibus  quoque  tum  partis  mediae  tum 
quattuor  processuum  indo  exeuntium,  quae  cornua  vocantur, 
adspectum  nobis  praGbet.  Ex  hac  subslantia  ad  peripheriam 
versus,  substantiam  albam  trajicientes,  slriae  plurimae  te- 
nues  radiorum  ad  instar,  colore  lucido  tinctae ,  extenduntur, 
quas  slrias  satis  constat  transeuntibus  nervis  vasisque  cura 
tela  conjuncliva  eiTormari.  Canaliculiira  cenlralem  equidem 
per  totam  medullae  spinalis  longitudinem  observavi,  qui  pro 
diversis  medullae  locis,  ex  quibus  segmenla  repetila  fue- 
rant,  tum  positione  tum  figura  ac  magniludine  maxiraopere 
variabatur.  In  universum  tamen  canaliculus  centralisin  avi- 
bus  admodura  anteriora  versus  proraolus  est,  unde  evenit, 
ut  primo  adspectu  in  substantia  alba,  inter  duo  anteriora 
cornua  cinerea,  situm  obtinere  videatur.    Verumtamen  sem- 

per  eum  substanliae  cinereae  strato  circumdatum  vidi,  qaae 
partem  posticam  versus  in  reliquam  massam  cineream  cod- 
tinuatim  transit.  Quod  quum  ita  sit,  subslanlia  cinerea  in 
linea  media  ad  partem  anticam  ex  utrisque  interioribus  cor- 
Duum  anterioruni  limitibus  prominens  quasi  cornu  anterius 
tertium,  at  id  tamen  perbreve,  conformat,  in  cnjus  medio 
canaliculus  centralis  cum  cellulis  epithelialibus  cylindraceis 
satis  longis  locum  obtinet.  Quae  ralio  tamen ,  imprimis  in 
medulla  coili  observala,  neutlquam  per  totum  raedullae  spi- 
nalis  decursum  sibi  constat,  qua  de  re,  quibus  in  partibus 
aliqua  in  conspectura  veniat  mutatio,  suo  loco  diserte  affe- 
ram.  Pariter  per  totam  medullae  spinalis  longitudinem  fis- 
suras  tum  anteriorem  tum  posleriorem  cognoscere  contigit. 
Fissuras  alias,  quibus  funiculi  laterales  a  funiculis  anlicis 
poslicisque  disterminentur,  equidem,  praeter  posteriorem  la- 
leralem  in  intumesccntia  sacrali  silam,  reperire  non  potui, 
unde  efficitur,  ut  substantiae  albae  in  complures  funiculos 
divisio  non  axstet.  Ceterum  admonendum  est ,  hanc  divisi- 
onem  in  reliquis  quoque  animalibus  vertebratis  magis  arte 
producfam,  quam  nafura  factam  esse.  Sane,  funictilos  po- 
sleriores  a  reliqua  substantia  alba  separatos  esse,  quum  ra- 
dices  posteriores  semper  fasciculis  singulis  iisque  magnis  e 
substantia  cinerea  proveniant  substantiamque  albam  pene- 
Irent,  staluere  possumus;  at  in  parte  anteriore  dubium  non 
est,  quin  ejusmodi  disparalio  prorsus  desit,  quoniam  in  avi- 
bus  quoque  anleriores  nervorum  radices  multis  parvisque 
fasciculis  satis  longum  substantiae  albae  spatium  trajiciunl. 

Substantia  cinerea  quas  tum  formae  tum  aliarum  ra- 
tionum  commutationes  ofFert,  eae  in  avibus  omnino  similes 
fiunt  illis,  quas  in  mammalibus  observarunt;  de  quibus  quum 
Clarke^)  descriptionem  praeclaram  uberrimamque  in  me- 
dium  protulerit,  equidem  hanc  rem  brevius  pertractare  pos- 
68  videor. 


2J    Pliilosophical  Traiisactioua  for  (he  year  1851,  Parl.  H. 

In  infiiiia  niedullae  spinalis  portione  suhslantia  cinerea 
niassam  oITerl  irregulari  uiotlo  rotundam ,  quae,  circum  ca- 
«alcm  ci^ntralem  posita,  nullos  omnino  processus  dimittit, 
anterioriim  cornuum  tantum  vestigio  apparente.  Canalis  cen- 
tralis,  cujus  diametros  longiludinaljs  a  parte  anteriore  posti- 
cam  versus  extenditnr,  ambifui  anteriori  propius  est  situs, 
quam  posteriori.  Inde  si  sursum  ad  intumescenliam  sacra- 
lem  adsccndas,  cornua  antoriora  magis  magisque  evolvi  et 
magnitudine  accrescere  cernas,  dum  cornua  posteriora  etiam- 
lum  massam  cohaerentem  constituunt,  ila  ut  substanlia  ge- 
latinosa  sine  intermissione  continuo  ex  altero  cornu  poste- 
riore  ad  alterum  transeat.  Qua  in  re  tota  massa  et  ambitn 
el  voluraine  adaugetur,  celiularum  nervearum  non  ita  magna 
mullitudine  inventa  fasciculisque  nervorum,  qui  substanti- 
am  penetrant,  non  ita  insigni  crassitudine  praeditis. 

Ulterius  partem  superiorem  versus  si  progrediare,  cor- 
nua  posteriora  vides  manifestius  manifestiusque  ex  reliqua 
massa  cinerea  se  attollere,  dum  commissura  posterior,  quae 
vocalur,  in  linea  media  partem  anteriorem  versus  inclinatur, 
convexitate  ad  canalem  centralem  conversa.  Funicuii  albi 
posteriores  inter  cornua  posteriora  cinerea  irrumpunt  eaque 
disjungunt.  Quo  ulterius  ad  partem  superiorem  ascendas,  eo 
raagis  commissuram  posleriorem  ad  partem  anticam  promo- 
veri  cernis,  quoad  cornua  posteriora  evoluta  sint.  Quae 
cornua  6ne  instructa  sunt  clavae  simili  ac  crassiore,  unde  non- 
nullae  posteriorum  radicura  nervorum  proveniunt  rectaque 
ad  sulcum  lateraiem,  de  quo  supra  mentionem  injeci,  se 
conferentes  per  eum  e  medulla  spinali  excedunt.  Partem 
anteriorem  versus  cornua  illa  posteriora  magis  magisque  ex- 
tenuata  veluti  isthmo  cura  reliqua  substantia  cinerea  conti- 
nentur.  '    ,  , 

Quo  magis  aulem  commissura  cinerea  posterior  ad  par- 
lem  anteriorem  procedit,  quoque  plures  majoresque  nervo- 
rum  fasciculi  eam  penetrant,  eo  magis  substantiae  gelatino- 
sac  ambitus  deminuitur. 


Simul  eliam  in  cornibus  anterionbus  quaGclarn  eveniunt 
commulaliones.  Namque  eorum  niassa  pro  rata  parle  ali- 
quanto  magis  augescit,  finesque  jam  rotundali ,  dum  antea 
potius  ad  partem  anticam  -spectabant,  nunc  magis  magisque 
ad  latus  convertuntur.  Cellulae  nerveae  nnniero  aliquanto 
accrescunt  inervorumque  fasciculi  tum  plurcs  tum  raajores 
telam  penetrant.  Canaliculus  centralis  figuram  efTormat  re- 
gulari  modo  ovalam,  diamelro  longitudinali  a  parte  dextra 
sinistrorsum  conversa,  idemque  magis  anteriora  versus  pro- 
motus  pone  ipsum  Iriangulum ,  subslanlia  cinerea  formatura 
et  cornus  tertil  nomine  supra  designalum,  situm  Iiabet.  In 
media  intumescentia  sacrali  canaliculus  centralis  longitudine 
0,034"',  latiludine  0,0189"'  par.  est,  epilhelio  0,00189'"  ae- 
quante.  Hoc  loco  commutationes  modo  rnemoralae  ad  sura- 
mum  fastigium  evelmntur,  quo  facto,  quo  longius  ad  intume- 
scentiam  cervicalem  progrediare,  eo  magis  mutationcs  supra 
commemoratas  ordine  inverso  fiei'i  vides.  Etenim  substan- 
tia  cinerea  ambitu  decrescit,  et,  dum  cornua  posiica  in  unam 
massam  coalescunt,  anteriora  ad  partem  anticara  verluntur. 
Et  cellulae  nerveae  numero  deminuuntur  et  tenuiores  ncr- 
vorum  fasciculi  emittuhtur.  Ceterum  substantia  formam,  qua 
ante  erat,  conservat,  nunc  quoque  parlem  centralem,  quae 
ionga  et  angusta  est,  et  quattuor  cornua  ofTerens,  neque, 
uti  in  infimo  medullae  fine,  raassam  irregulari  modo  rotun- 
dam  efficiens.  Canaliculus  centralis,  qui  etiamnum  valde  ad 
partera  anteriorem  conversus  cernitur,  figuram  ovatam  praebet, 
diamelro  longitudiiiali  a  parte  antica  ad  posleriorem  versa. 

Inde  a  regione  media  inter  duas  intumescentias  inter- 
posita  ad  intumescentiam  cervicalera  coramutationes,  quas 
priores  descripsi  ,  denuo  exsistunt  ,  ila  ut  substantia  ci- 
nerea  in  intumescentia  cervicali  in  universum  eandera  prae- 
beat  imaginem,  quam  in  intumcscentia  sacrali,  eo  tamen  dis- 
crimine  observato,  quod  ejus  massa  in  illa  non  tanta  cer- 
nitur,  neque  tam  magna  cellularura  multitudine  neque  tantia 
ncrvorum  fascicuiis  inventis.    Canaliculus  centralis,  cujus  dia- 

melros  longitudiualis  a  parte  antica  ad  posteriorem  tendit 
hoc  loco  longiludine  0,053"',  latitudine  0,018'"  par.  est,  epi- 
thelio  0,0075"'  par.  aequante. 

Inde  ab  intumescentia  cervicali  usque  ad  medullam  ob- 
longatam  rursus  eaedem  animadvertuntur  permutationes,  ita 
ut  duae  intumescentiae  locusque,  quo  Iransitus  in  medullam 
oblongatam  fit,  necnon  hujus  medullae  oblongatae  initium 
ipsum,  si  a  quibusdam  minoribus  formae  diversilatibus  dis- 
cesseris,  in  universum  eandem  imaginem  praebeant.  Forma, 
qua  substantia  cinerea  in  inferiore  medullae  oblongatae  fine 
instructa  est,  aplissimc  cum  duobus  exlensarura  papilionum 
alarum  paribus  comparari  potest,  cornibus  posleris  in  hac 
regione  maximopere  ad  partem  externam  inflexis.  Figura, 
quam  substantia  cinerea  in  raedulla  colli  media  prae  se  fert, 
cum  calicis  ex  obliquo  spectatae  forma  optime  conferri  po- 
test,  cujus  pes  duobus  cornibus  posticis  in  unam  massam  co- 
alitis,  manubrium  parte  media  longa  angustaque,  poculum 
duobus  cornibus  anterioribus  simulatur. 

Canaliculus  centralis  formam  ovatam  servat,  diametro 
longitudinali  a  parle  anteriore  ad  posticam  conversa,  fine- 
que  acutiore  ad  anteriorem  raedullae  spinalis  ambitum  spe- 
ctante.  Inde  ab  intumescentia  cervicali  usque  ad  mediam 
colli  medullam  canalis  centralis  deminuitur,  hinc  rursum  ad 
partem  superiorem  accrescens.  In  medulla  oblongata  cana- 
h's  figura  est  ovata.  Hic  substantia  cinerea  tota  partem 
posticam  versus  movetur,  fissura  anteriore  magis  magisque 
increscente,  posleriore  autem  breviore  brevioreque  facta. 
Quae  fissura  posterior  trianguli  formam  accipit,  cujus  apex 
anteriora  spectat.  Quo  fit,  ut  canalis  centralis  etiam  ad  po- 
steriorem  medullae  spinalis  universae  peripheriam  propius 
admoveatur,  simul  tamen  relativam  positioncm,  quam  intra 
substantiani  cineream  tenet,  commutet,  qulppe  qui  ab  inte- 
riore  ejus  margine  magis  magisque  in  ejus  profundum  par- 
tem  posteriorem  versus  movcatur,  distantia,  quae  inter  ca- 
nalem  fissuraeque  anterioris  finem  intercedit,  magis  adaucta, 

dum  intervallum  inter  canalem  Gssuramque  posticam  inter- 
positum  minuitur.  Fissurae  hujus  apex  canali  obviam  ten- 
dit,  cui  quum  postremo  conjungatur,  triangulum  efficitur,  cu- 
jus  apex,  uti  initio  rotundatus  est,  ita  postea  acuminatur. 
Jam  triangulura  regulare ,  ccllulis  epithelialibus  cylindraceis 
pulcherrime  obductum,  exsistit,  quod  est  ventriculus  quartus. 
Canaliculus  centralis  brevi  spatio  ante  locum,  quo  in  ven- 
triculum  transit,  longitudine  0,0378"',  latitudine  0,0189"'  par. 
est,  epitheiio  0,0075"'  aequante. 

Tela  conjunctiva  niedullae  spinalis. 

MeduUam  spinalem  majore  ex  parte  duabus  telis,  nempe 
tela  nervea  et  tela  conjunctiva ,  compositam  esse,  nuper  C. 
Kupffer  in  dissertatione  sua  inaugurali  demonstravit,  qua 
de  causa,  ne  eadem  iterum  repetantur,  meum  esse  non  ju- 
dico,  ut  rem  ita  se  habere  et  ipse  coarguam,  Itaque  satis 
esse  existimo,  si  ea  protulero,  quae  ad  illius  expositionem 
confirmandam  in  meis  ipsius  investigationibus  observandi 
occasio  fuerit. 

Segmentum  transversum  satis  tenue  ex  medulla  spi- 
nali,  ope  acidi  chromici  indurata,  petitum  microscopio  con- 
templantes  medullae  substantias  acidi  illius  eflectu  colori- 
l>us  diversis  imbutas  alteram  juxta  alteram  positas  cernimus. 

Pia  mater  substantiaque  cinerea  in  parte  interiore  sita 
colorem  aequabilem  eumque  lucidum  subfuscum  oflerunt,  qui 
alibi  lucidior  factus  in  colorem  flavura  abit,  ahbi  fuscior  cer- 
nitur,  id  quod  inde  dependet,  utrum  tela  laxior  sit,  an  den- 
sior.  Maxime  fusca  substautia  cinerea  iis  in  locis  apparet, 
in  quibus  nervorum  fasciculi  ipsam  permeant.  At,  praeter- 
quam  colore,  textura  etiam,  quemadmodum  jam  Kup/fer 
monstravit,  pia  mater  substantiaque  cinerea  pares  sunt.  Striae 


3)  Do  inedullae  .siiiualis  (extiirn,  ratioiic  imprimis  Jiabita  iiulolis  substaiitia 

fibraeque  cnim  innumerae,  in  omnes  regiones  decurrentes 
interque  sese  decussatae  et  altera  alteri  iraplicitae,  inter 
quas  raro  tantummodo  fibrae  limitibus  distinctis  ac  regula- 
ribus  circumdatae,  per  longius  spatium  porrectae,  in  con- 
spectum  veniunt,  tum  piae  matris  tum  substantiae  cinereae 
texturam  constituunt.  Inter  fibras  illas  striasque  vero  sub- 
stanlia  quaedam  aequabilis  atque  hyalina  conspicitur,  in  qua 
cellulae  minores,  quas  Kupffer  jara  descripsit,  aniraadverti 
possunt.  Quae  cellulae  interdum  processus  dimittunt,  quos 
inter  se  conjunctos  esse  videas.  Haec  tela  eodem  coiore 
eademque  texturae  indole  praedita,  in  substantiam  medullae 
spinalis  albidam  transiens,  inter  fibrarum  longitudinalium  dis- 
sectarum  lumina  atque  in  lacunis  substantiam  albam  pene- 
trantibus  deprehendi  potest. 

Si  autem  acidi  sulphurici  diiuti  guttulam  in  praeparatum 
adfundas,  jam  ejus  colorem  permutari  cernas,  quoniam,  co- 
lore  fusco  prorsus  evanescente,  tum  substantia  cinerea  tum 
alba  colorera  cauum  induunt,  qui  tamen  in  illa  lucidior  ap- 
paret,  quam  in  posteriore.  Jam  telae  turgescunt  atque  pel- 
lucidae  evadunt.  Qua  in  re  et  pia  mater  et  substantia  ci- 
nerea  non  solura  eundera  prae  se  ferunt  colorera,  verura 
etiam  easdem  omnino  commutationes  subeunt.  Etenim  utra- 
que  turgescit ,  utriusque  fibrae  striaeque  minus  manifestae 
sunt,  in  utraque  substantia  quaedam  fundamentalis,  pellucida 
atque  hyaUna,  nucleis  cellulisque  et  fibris  irregulari  modo 
inter  se  decussatis  praedita,  cognoscitur.  Unde  elucet,  fi- 
brarum  illarum,  quarum  maxima  antea  adfuit  multitudo,  plu- 
rimas  nihil  aliud  esse,  nisi  hujus  substantiae  fundaraentalis 
structura  carentis  plicas,  quae,  massa  ista  turgescente,  eva- 
nescant.  Quo  diutius  acidi  sulphurici  efTectus  durat,  eo  dilu- 
cidiores  mutationes  modo  memoratae  exsistunt.  Nam  tela 
magis  magisque  turgescit,  ac  plicatura  minus  minusque  con- 
spicua  exsistit,  unde  evenit,  ut,  si  praeparatum,  horis  24  vel 
48  circuraactis,  consideres,  magnas  piae  matris  substantiae- 
que  cinereae  portiones,  praesertim  regionem  circa  canali- 


culum  ccntralem  positara  cornuumque  posteriorum  fmes  et 
processus  a  pia  matre  profectos,  qui  in  fissuras  se  iramer- 
gunt,  omnino  aequabiliter  perlucere  ccrnas. 

E  contrai-io  fii^rae  nerveae,  substantiam  cinereara  per- 
meantes,  distincte  planeque  apparent,  quae  quidem  necjlie 
acidi  sulphurici  vi  diutius  continuata  quidquam  subeunt  mu- 
tationis,  et,  quo  magis  substantia  cinerea  indolera  hyalinara 
induit,  quoque  magis  striarura  perturbatio,  quae  primo  ad- 
spectu  omnino  inexphcabilis  videtur,  extricatur  et  expedi- 
tur,  eo  evidentius  hneis  extremis  duphcibus  prorsusque  re- 
gularibus  cinctae  esse  cognoscuntur.  Fasciculi  majores  in 
fibras  singulas  inter  se  disjunctas  dilabuntur,  substantia  illa, 
qua  etiam  hae  in  fasciculos  conjunguntur ,  turgescente  lacu- 
nisque  inter  fibras  eo  modo  orientibus. 

Quae  quum  ita  sint,  uti  mea  fert  opinio,  ex  commu- 
tationibus  aut  similibus  aut  diversis,  quas  duae  telae  effecti- 
bus  chemicis  expositae  subeant,  optimo  jure  de  earura  na- 
tura  aut  pari  aut  diversa  conclusiones  efQci  possunt. 
Quodsi  duarum  telarura  colorem  omnino  parem,  ex  acidi 
chromici  vi  exortum,  respicias,  et  utramque  earura,  acido 
sulphurico  agente,  pari  modo  comrautatara  esse  reputes,  me 
judice,  facere  non  possis,  quin  piam  matrem  substantiamque 
cineream  pro  telis  omnino  paribus  habendas  esse  judices. 
Itaque,  quum  nemo  adhuc  fuerit,  qui  piara  matrem  pro  ner- 
vorum  complexu  putaret,  sed  ea  potius  ab  omni  tempore 
a  cunctis  scrutatoribus  consensu  substantia  conjunctiva  sit 
existimata,  etiam  substantia  medullae  spinah's  cinerea  pro 
tela  conjunctiva  ducenda  est.  Si  autem  causas  quaesieris, 
quibus  adducti  viri  docti  cineream  medullae  spinahs  sub- 
stantiam  in  universum  pro  nervea  putaverint,  eae  quidem 
sola  opinione  ista  praejudicata  innituntur,  qua  omnes  partes 
ipsam  medullam  spinalem  constituentes  nerveas  esse  arbi- 
trabantur.  Attamen  disquisitiones  ope  microscopii  instilutae 
vix  uUum  docuerunt  organum  esse,  in  quo  elementa  mor- 
phologica  ipsum  conformantia  directo  alterum  juxta  alterum 

posila  sint,  sed  in  omnibus  potius  elementa  illa  ope  sub- 
stantiae  conjunclivae  inter  sese  conjuncta  esse  videmus. 
Ergo  jam  per  se  vix  slatui  queat,  in  solo  centrali  nervo^ 
rum  systemate  hujus  legis  exceptionem  observari,  soloque 
in  hoc  systemate  innumerabilem  cellularum  fibrarumque 
multitudinem,  nullo  alio  adminiculo,  praeterquam  se  ipsa, 
fultam,  libeie  sine  ullo  vinculo  congregatam  atque  confer- 
tam  esse. 

Nervorum  spinalium  radices  e  medulla  spinali  exeuntes 
substantiamque  cineream,  structurae  anatomicae  ratione  ha- 
bita,  nullam  inter  se  similitudinem  ostendere,  chemicisque 
efFectibus  expositas  omnino  diverso  modo  se  habere,  jam 
supra  vidimus.  Quodsi  contendere  volueris,  substantiam 
cineream  non  esse,  nisi  telam  nerveam,  concedas  oportet, 
duo  nervorum  genera  omnino  diversa  exslare,  quorum  alte- 
rum  prope  ad  telae  conjunctivae  similitudinem  accedat. 
At  tum  rursus  quaestio  offertur,  quidnam  tela  nervea,  quid 
conjunctiva  sit  ? 

Si  cui  placuerit  affirmare,  substantiam  medullae  spi- 
nalis  cineream  natura  nervea  instructam  esse,  is  quaenam 
sentenliae  suae  argumenla  adferre  potest  ?  Namque  opor- 
tet  signa  anatomica  diligentius  exponat,  quibus  contingat, 
ut  in  casu  tali  dubio  atque  ambiguo  substantias  nerveam 
et  conjunctivam  inter  se  discernamus.  Equidem  sane  facere 
non  possum,  quin  me  ejusmodi  distinctione  acquiescere 
posse  negem,  qua  nunc  in  unaquaque  fibra  nervea,  quamvis 
tenuissima  sit,  axis  cylindrus  dicatur  agnosci  posse,  nunc 
contra  credere  vetemur,  unquam  contingere,  ut  in  fibris 
nerveis  tenuissimis  axis  cylindrum  adesse  monstremus. 
Telam  conjunctivam  vero  diversissimas  formas  speciesque 
induere,  cuivis  est  cognitum,  unde  sequitur,  ex  forma  altera 
ad  alterius  dijudicationem  neutiquam  cerlam  normam  repeti 
posse.  Ad  nervos  quod  spectat,  facilius  est,  certa  quaedara 
signa  in  universum  rata  statuere,  quae  signa  taraen  quura 
viri  ^octi  non  ubique  tenuerint  ac  secuti  sint,  res  nunc  eo 


deducta  est,  ut,  proiit  cuique  libuerit,  elementa  quaedam 
histologica  modo  ad  nervos  modo  ad  telam  conjunctivam 
referantur. 

Jam  si  quaesieris,  quidnam  sit  tela  conjunctiva,  hujus 
quidem  definitio  talis  proferri  potuerit,  ut,  quidquid  in  or- 
gano  aliquo  ad  lelam  ei  propriam  ac  peculiarem  non  per- 
tineat,  tela  conjunctiva  dicatur;  qua  defmitione  posita,  judi- 
cium  facere  poterimus,  num  tela  aliqua  pro  conjunctiva  ha- 
benda  sit  necne,  licet  ea  diversissimas  formas  prae  se  ferat. 
Qua  in  re  admonendum  est,  verba  mea,  id  quod  per  se 
patet,  accurate  stricteque  intelhgenda  esse.  Nam  procul  ab 
eo  absum,  ut,  quidquid  exempH  gratia  praeter  fibram  muscu- 
larem  in  musculo  inveniatur,  telam  conjunctivam  esse  con- 
tendam.  Etenim  ih  musculo  etiam  nervi  atque  vasa  insunt, 
quae  et  ipsa  telae  sunt  pecuhares  facileque  tales  esse  cogno- 
scuntur.  Ad  musculum  per  se  autem  neque  nervi  neque 
vasa  pertinent,  ideoque,  quidquid,  iUis  exceptis,  in  musculo 
praeter  fibras  musculares  reperitur,  pro  tela  conjunctiva 
habendum  esse  censeo.  E  conlrario  nomine  fibrae  nerveae 
solummodo  eam  fibram  mihi  videor  appellare  posse,  in  qua 
lineae  extremae  duplices,  colore  fusco  tinctae,  cursu  regulari 
plerumque  parallelo  procedenles,  et  axis  cylindrus  cognosci 
queant.  Qua  in  re  cellularum  processus  in  exceptione  sunt, 
at  ne  hi  quidem  omni  ex  parte,  quippe  qui  ipsi  axis  cy- 
lindri  sint,  semperque  limites  regulares  ostendant,  et,  certas 
fibras  formantes,  per  longius  breviusve  spatium  observari 
possint,  atque  a  circumjecta  substantiae  cinereae  tela  tam 
distincte  disterminentur ,  ut  nullo  modo  confundendi  ansam 
praebere  queant.  Itaque  hodie  quidem,  quoad  contigerit, 
ut  certiora  fibrae  nerveae  signa  inveniantur,  hanc,  quam 
proposui,  distinctionem  teneamus  oportet. 

Substantiae  cinereae  tela,  quemadmodum  jam  supra 
admonui,  continuo  in  substantiam  albam  extenditur,  ubi  qui- 
dem  et  fibras  nerveas  involvit  et  interstitia  inter  eas  inter- 
jecta  explet.    Quae  ratio  tamen  usque  ad  hunc  diem  non 

eo,  quo  par  est,  modo  a  scrutatoribus  respicicbatur.  Nara- 
que  in  substantia  alba  describenda  simpliciter  de  ejus  fibris 
longitudinalibus,  altera  juxta  alteram  collocatis,  verba  facere 
solebant.  A  paucis  tantum  observatoribus ,  et  planissime 
quidem  a  Kupffer,  fibrae  veluti  in  cubile  tela  conjunctiva 
conformatum  immersae  esse  dicuntur.  Jam  eo,  quod  fibrae 
nerveae  rotundae  sunt  ideoque,  si  altera  juxta  alteram  sunt 
positae,  lacunae  oriantur  necesse  est,  facillime  adducimur, 
ut  inter  eas  substantiam  aliquam  interpositam  esse  sumamus, 
qua  lacunae  illae  impleantur.  Quam  rem  si  prius  respexis- 
sent  telamque,  quae  lacunis  replendis  inservit,  in  observa- 
lionem  vocavissent,  sine  dubio  jam  prius  ad  eum  pervesti- 
gationum  eventum  pervenissent,  ut  substantiam  cineream  e 
tela  conjunctiva  consistere  intelligerent. 

Namque,  quum  substantiae  illae  et  eadem  sint  indole 
anatomica  et  continuatim  altera  in  alteram  transeant,  viri 
docti  sibi  facile  persuadere  potuissent,  ambas  unam  eandem- 
que  telam  esse,  Qua  in  re  quamquam  non  obliviscendum 
est,  non  ita  longum  temporis  spatium  esse,  ex  quo  praepa- 
rata  acido  chromico  indurata,  in  quibus  oranes  iilae  rationes 
tam  evidenter  planeque  appareant,  ad  ejusraodi  investiga- 
tiones  adhiberi  coepta  sint,  tamen  in  recentibus  quoque 
praeparatis  intra  substantiam  albam  inter  fibras  medullae- 
que  globulos  ex  illis  egressos  manifestissirae  raateria  quae- 
dam  observatur,  quae  massae  cinereae  omnino  parem  sese 
exhibeat. 

Verumtamen,  praeterquam  quod  praeparata  in  acido 
chromico  asservata  jam  statu  non  mutato  has  rationes 
satis  dilucide  ostendunt,  eas  re  vera  ita  se  habere,  etiam 
ope  acidi  sulphurici  demonstrare  licet.  Hoc  enim  acido  in 
usum  vocato,  substantia  alba  antea  omnino  fusca,  quae  qui- 
dem  species  fibris  nerveis  altera  satis  prope  alteram  collo- 
catis  effecta  est,  jam  colore  lucidiore  imbuta  in  universum 
iutense  cinerea  exsistit,  massa,  quae  inter  fibras  interposita 
est,   turgescente  eundemque  colorem  cinereum  offerente, 

quo  substantia  meduUae  spinalis  cinerea  excellit.  Ceterum 
massae  totius  color  idcirco  intense  cinereus  manet,  quod  fibrae 
nerveae,  quae  colorem  fuscum  servant,  lelae  interjectae 
praevalent.  Qua  tela  turgescente,  facile  inlelligilur,  fibras 
inter  sese  discedere,  quo  facto,  interstitia  tela  quadam  ejus, 
quam  supra  descripsi,  indolis  expleta  esse  clare  observes. 
Jam  in  segmentis  transversis  in  uniuscujusque  fibrae 
medio  axis  cylindrus  lucidus,  acidi  sulphurici  vi  et  effectu 
pellucens  redditus,  conspicitur,  circa  quem  vagina  medulla- 
ris  colore  fusco  tincta  admodumque  friabilis  situm  obtinet. 
Cui  aut  linea  circularis  simplex,  solitaria,  nempe  vagina 
primitiva,  est,  aut  circum  eam  lineisque  conjungentibus  cum 
illa  coalescens  altera  quoque  animadvertitur  linea  extrema, 
quae,  evidenter  ad  fibras  juxta  collocatas  continuata,  in 
extremos  earum  limites  transit.  Itaque  in  alba  quoque  me- 
dullae  spinalis  substantia  tela  quaedam  cohaerens  atque 
continua  reperiLur,  lacunis,  quae  prope  ad  favorum  simihtu- 
dinom  accedunt,  instructa,  in  quas  lacunas  fibrae  veluti 
immersae  cernuntur.  Circa  unamquamque  fibram  ejusmodi 
stratum  adesse,  inde  quam  planissime  cognoscere  potui, 
quod  saepe  in  segmenli  microscopio  subjecti  margine  figurae 
quaedam  semirotundae  in  conspectum  venerunt,  ex  quibus 
fibrarum  nervearum  segmenta  exciderant. 

Segmento  per  horas  24  vel  48  ad  acidi  suiphurici  efle- 
ctum  exposito,  propter  omnium  elementorum  segmentum 
transversum  constituentium  relaxationem,  quum  jam  pressio 
foliolo  res  microscopio  subraissas  obtegenle  exhibita  adju- 
varetur,  fibrarum  substantiae  albae  segmenta  pleruraque  in 
latere  procubuerunt,  quo  facto,  non  amplius  fibrarum  lumina 
adspectui  patent,  sed  ipsae,  prout  segmentum  aut  tenuius 
aut  crassius  factum  est,  nunc  breviores  nunc  longiores  dire- 
ctione  longitudinali  sunt  posilae,  idque  eum  in  modum,  ut 
certae  earum  series  confertim  collocatae  cernantur.  —  Quodsi 
nulla  exslaret  tela,  quae  fibras  inter  se  copularet,  illae  non 
certis  ordinibus,  sed  passim  dispersae  atquc  inter  se  dis- 

junclae  apparerent  necesse  foret.  Quo  accedit,  quod  tune 
etiam  massam  quandam  plane  conspicere  licet,  qua  Gbra 
lineis  fuscis  circumdata  cingitur.  Acidi  sulphurici  eflectu  per 
complures  dies  continuato,  fibrae  illae,  seriebus,  per  quas 
dispositae  erant,  dilapsis,  singulae  hic  illic  dispersae  cer- 
nuntur,  id  quod  inde  dependet,  quod  tela,  qua  inter  se 
nexae  tenebanlur,  ad  postremum  destruitur.  Quae  eadem 
tela  in  lacunis,  substantiam  albam  radiorum  ad  instar  inde 
a  substantia  cinerea  ad  peripheriam  versus  permeantibus, 
cognoscitur.  Acido  sulphurico  enim  injecto,  in  compluribus 
harum  lacunarum  fibras  nerveas  porrigi  luculenter  apparet, 
dum  in  aliis  vasa  decurrunt,  in  aliis  denique  nuUum  telarum 
ejusmodi  vestigium  deprehendi  potest,  sed  eae  sola  lela 
conjungente  expietae  cernuntur.  Quae  nihil  aliud  videntur 
esse,  nisi  parietes  intergerini  firmiores,  inter  majores  fibra- 
rum  nervearum  fasciculos  interjecti. 

Quae  quum  ita  sint,  tela,  de  qua  disserimus,  meduUae- 
que  spinahs  substantia  cinerea  tum  eandem  prae  se  ferunt 
indolem  anatomicam,  tum,  acidi  sulphurici  efFectui  expositae, 
easdem  commutationes  subeunt,  nec  non  altera  in  alteram 
continuatim  sine  intermissione  transeunt,  quibus  causis  ad- 
ductus,  facere  non  possum,  quin  eas  pro  paribus  vel  potius 
pro  una  eademque  tela  habeam,  nempe  pro  tela  conjunctiva. 

Piam  matrem  in  fissuram  anteriorem  posticamque  pro- 
cessus  dimittere,  satis  inter  omnes  constat.  Quorum  pro- 
cessuum  is,  qui  in  fissuram  anteriorem  intrat,  eo  loco,  quo 
e  pia  matre  proficiscitur,  basi  lata  instructus  triangulum  cru- 
ribus  paribus  praeditum  conformat,  cujus  apice  in  fissuram 
prominente  basique  ex  ipsa  pia  matre  composita,  in  duobus 
angulis  ad  basim  positis  in  segmento  transverso  vasorum 
dissectorum,  directionem  medullae  spinalis  longitudinalem 
sequentium,  lumina  conspiciuntur. 

Ab  hujus  trianguli  apice  processus  forma  striae  angu- 
stae  usque  ad  fissurae  fundum  porrigilur,  quae  fissura  sem- 
per  nonnullo  a  canaliculo  centrali  intervallo  finem  capit. 

Hoc  loco  ratio  lUa  animadvertitur,  quae  primo  a  Kupffer 
in  ranis  observata  ac  descripta  est.    Etenim  hic  processus, 
de  quo  dicimus,  in  processus  duos  ad  utramque  partem  in 
anteriora  cornua  cinerea  tendentes  diffinditur  (fig.  III.,  L  L), 
qui  ita  utrimque  fasciculos  fibrarum  longitudmalium  ad  an- 
teriores  substantiae  albae  funiculos  pertinentmm  mtercludunt, 
quo  fit,  ut  hi  funiculi  intra  substantiam  cineream  decursum 
tenere'videantur.     Qui  funicuU,  quum  telae  conjunctivae, 
quae  directa  piae  matris  continuatio  est,  copia  majore  tra- 
jecti  sint,  quam  reUqua  substantiae  albae  pars,  speciem 
valde  fuscam,  quae  huic  pecuUaris  est,  non  ofFerunt.  Hi 
processus  ab  initio  tenues,  telae  densioris  ideoque  fuscioris, 
funiculos  formantes  ad  cornua  anteriora  se  extendunt,  sen- 
simque  ac  paulatim  dilatati,  denique  in  substantiam  cineream, 
quacum   postremo  prorsus   coalescunt,    radiati  transeunt. 
Praeterea  a  loco  iUo,  quo  processus  diffinditur,  in  fissurae 
fundo  pia  mater  speciem  striae  continuae  prae  se  ferens  ad 
partem   posteriorem   tendit,   stratumque  circulare  formans 
canaUculum  centralem  circumdat.    Hoc  stratum,  quod  non 
est  aUud,  nisi  commissura  circularis  a  Stilling  appeUata, 
colore  lucidiore,  quam  reliqua  substantia  cinerea,  excellit, 
quippe  quod  e  mera  tela  conjunctiva  consistens  neque  ner- 
vos  neque  cellulas  nerveas  contineat,    Idem  tum  pari  co- 
loi-e  tum  eadem  pelluciditate  est,  qua  substantia  gelatinosa. 

Inde  ab  hoc  strato  canaliculum  centralem  circumcin- 
gente  stria  lucida  continuo  per  substantiam  cineream  m6- 
diam  ad  partem  posteriorem  decurrit,  quae  a  massa  cine- 
rea  utrimque  posita  disparata  denique  in  processum,  quem 
pia  mater  in  fissuram  posticam  emittit,  transgreditur.  In 
hac  quoque  portione  media  neque  fibrae  nerveae  decurrunt, 
nec  ceUulae  uUae  in  conspectum  veniunt. 

Piae  matris  processus,  qui  in  fissura  posteriore  est, 
usque  ad  hujus  fundum,  ad  commissuram  cineream  poste- 
riorem,  quae  vocatur,  se  porrigit,  ubi  pariter  diffissus  utrim- 
que  in  cornuum  posteriorum  margines  transit.     In  linea 

media  hic  processus  in  portionem  lucidiorem,  de  qua  men- 
tionem  injeci,  transit,  quae  quidem  portio  quum  usque  ad 
canaliculum  centralem  extendatur,  talis  observatori  ofTertur 
imago,  ut  pia  mater,  veluti  funiculus  continuus  per  totam 
medullam  spinalem  decurrens,  eam  plane  in  duo  dimidia 
dividere  videatur.  Quae  res  eo  haud  parum  affirmalur, 
quod  rimae,  quae  in  medulla  spinah',  per  longius  temporis 
spatium  in  acido  chromico  asservata,  vel  secando  vel  sponte 
exsistunt,  seraper  in  media  medullae  linea  inde  a  fissura 
posleriore  usque  ad  canalem  centralem  exoriuntur, 

In  hunc  sulcum  saepenuraero  particulas  ejusdem  telae, 
qua  fissura  posterior  expletur,  etiamtum  prominere  cernas. 
Quae  rimae  saepissime  ad  cornuum  posteriorum  margines 
internos  continuantur,  idque  in  iUis  potissimum  locis,  quibus 
piae  matris  processus  intrant.  Haec  res  maxime  in  intume- 
scentia  cervicali  in  oculos  incurrit.  In  omnibus  enim  seg- 
mentis,  quae  ex  hac  intumescentia  petiveram,  inde  a  fissu- 
rae  posterioris  fundo  usque  ad  canaliculum  centralem  rima 
talis  apparuit.  Ab  initio  quidem  hoc  inde  evenisse  putavi, 
quod  acidi  chromici  efFectus  justo  diulius  continuatus  esset, 
qua  re  semper  massam  admodum  friabilem  exsistere  satis 
constat,  attamen,  si  res  ita  sese  habuisset,  ceteram  quoque 
medullae  ejusdem  massam  aeque  fragilem  esse  necesse  fuis- 
set,  id  quod  neutiquam  observare  potui.  Ex  altera  parte 
etiam  e  praeparatis  talibus,  quae  in  acidi  chromici  solutione. 
taintum  eo  usque  servata  fuerant,  quoad  ea  secare  liceret, 
perraro  segmentum  obtinui,  in  quo  nullum  fissum  adesset. 
Quin  etiam  oculis  non  armatis,  inde  a  fissurae  fundo  usque 
ad  canaliculum  centralem  striam  fuscam  porrigi,  animadver- 
titur.  Ope  microscopii  igitur  pia  mater  fissuram  intrinsecus 
vestiens  ex  altera  parte  irf^cornua  anteriora  reflccti,  ex 
altera  striae  specie  directo  per  rimam  illam  ad  canaliculum 
centralem  tendere  atque  in  telam  canalem  circumcingentera 
abire  cernitur.  Discrimen  vero,  quod  inter  intumescentiam 
cervicalera  ceterasque  medullae  spinalis  portiones  inlercedit, 


—   27  — 


in  eo  est  repositum,  quod  pia  mater,  dum  in  intumescentia 
cervicali,  teia  densiore  sibi  peculiari  non  mutata,  per  mediam 
substantiae  cinereae  partem  decurrit,  in  reliquis  medullae 
partibus  raagis  cum  substantiae  cinereae  tela  coaluit  ejus- 
que  indolem  et  ipsa  accepit.  Quam  ob  rem  stratum,  quo 
canalis  centralis  circumdatur,  striaque  ad  partem  posteriorem 
extensa  translucida  apparent,  dum  in  intumescentia  cervi- 
cali  ipsius  piae  matris  tela  et  fuscior  et  densior  cognoscitur. 
Hic  piae  matris  stria  cum  medulla  spinali  aeque  laxo  conti- 
netur  connexu,  atque  in  peripheria,  unde  pariter  in  secando 
se  divellere  solet. 

Filum  terminale,  quod  in  avibus  admodum  breve  te- 
nueque  cernitur,  usque  ad  ultimum  canalis  spinalis  finem 
porrigitur,  ubi  quidem  nonnullis  tenuissimis  telae  conjuncti- 
vae  filis  ossi  connectitur. 

Jam,  quo  loco  externam  ejus  speciem  descripsi,  filum 
terminale  nomine  medullae  spinalis  non  dicendum  esse  ne- 
que  ex  illo  nervos  originem  capere  commemoravi. 

Si  vero  filum  terminale  cum  funiculis  nerveis,  juxta  illud 
decurrentibus,  statu  recenti  microscopio  submiseris,  in  funi- 
culis  lateralibus  fibrarum  nervearum  lineis  extremis  fuscio- 
ribus  tinctarum  medullamque  continentium  fasciculos,  tela 
conjunctiva  involutos,  plane  animadvertas. 

Qua  in  re  filum  terminale  eandem  omnino  prae  se  fert 
speciem,  quam  tela  conjunctiva  nervum  obvolvens,  quippe 
quod  inextricabile  fibrarum  diversissimis  modis  inter  se  de- 
cussatarum  rete,  interque  eas  telae  conjunctivae  cellulas, 
praetereaque  telam  elasticam  pulcherrimam  ofFerat.  Saepe 
quidem  imago  microscopica  crassos  telae  cujusdam  densae 
striataeque  funiculos  ostendit;  at  nunquam  tamcn  fibra  Hneis 
extrcmis  duplicibus  regularibusque  cincta,  quam  ulterius  per- 
sequi  liceat,  in  conspectum  venit.  Sunt  potius  striae  pHcae- 
que  confertim  positae,  quae,  si  eas  foliolo  res  microscopio 
submissas  tegente  pressaveris,  satis  insignem  renisum  in- 

dolemque  elasticam  ostcndunt.  Idem,  acido  sulphurico  infuso, 
cognoscitur,  cujus  vi  quum  tela  post  longius  temporis  spa- 
tium  omnino  evanescat,  fibrae  nerveae  tanto  luculentius  sub 
adspectum  cadunt.  Si  autem  filum  terminale  per  horas  24 
acido  acetico  maceraveris ,  et  ipsum  turgescit  striaeque  fu- 
sciores  magis  minusve  e  conspectu  abeunt.  Funiculorum  la- 
teralium  fibrae  nerveae  tum  evidentius  apparent;  at  in  ipso 
filo  terminali  nulla  aut  fibra  nervea  aut  cellula  nervea  ad- 
est.  Equidem,  quum  etiam  in  fila  terminalia  ab  hominibus 
bubusque  desumpta  inquisiVissem,  nusquam  ullum  aut  cellu- 
larum  aut  fibrarum  nervearum  vestigium  deprehendi.  ■ 

Filum  terminale  acido  chromico  induratum,  quum  ob 
insignem,  qua  excellit,  tenuitatem  (namque  finis  ejus  aeque 
est  tenuis  ac  filum  laneum)  neque  inter  digitos  teneri  ne- 
que  secari  possit,  solum  per  se  ad  investigationem  vocari 
nequit.  Qua  causa  permotus  filum  lerminale  substantiae, 
quae  gutta  percha  dicitur,  in  coUodio  solutae  indumento 
obduxi,  quod,  quum  induruisset,  adminiculo  erat  satis  firmo. 

In  segmentis  transversis  filum  terminale  nihil  aliud  ob- 
tulit,  nisi  substantiae  cinereae  discum,  pia  matre  circum- 
datum,  quas  duas  telas  iis  in  locis,  in  quibus  fissurae  sunt, 
alteram  continuo  in  alteram  transire  plane  animadverti.  Ce- 
terum  pia  mater  telam  densiorem  solidioremque  ac  magis 
fibratam  ofl^ert.  Cellulae  vel  fibrae  nerveae  reperiri  non 
possunt,  neque  substantiae  gelatinosae  ullum  adest  vestigium. 
Compluries  in  substantiae  cinereae  margine  puncta  coloris 
fusci  catervatim  posita  observavi,  quae  eandem  praebuere 
speciem  ac  fibrarum  nervearum  segmenta  transversa.  Quae 
species  tamen  quum  acido  sulphurico  afl^uso  pressuque  exhi- 
bito  evanesceret,  jam  eam  tantummodo  ex  majore  telae  pli- 
catura  exortam  fuisse  apparifit.  Qua  de  re  filum  terminale 
nihil  est  aliud,  nisi  substantiae  cinereae  continuatio,  pia  ma- 
tre  circumdata,  ergo  tela  conjunctiva  cum  tela  elastica  com- 
mixta.  In  medio  disco  canaliculus  centralis,  cellulis  suis  epi- 
thelialibus  instructus,  situm  obtinet. 

Ulleriore  ad  parlem  superiorem  decursu  subslantia  alba 
sese  applicat,  prius  tamen  nullis  cellulis  inventis.  Qua  in  re 
num  fibrae  celiulaeque  simul  initium  capiant,  equidem  decer- 

nere  non  possum. 

Substantia  gelatinosa  vero  ibi  demum  cognoscitur,  ubi 
nervorum  radices  substantiam  cineream  trajiciunt. 

KTervea  medullae  spinali»  elementa. 

a.  Cellulae. 

Cellulae  nerveae  in  praeparatis  acido  chromico  indura- 
tis  ex  colore  suo  intense  aurantio  lineisque  distinctis,  qui- 
bus  cinguntur,  a  tela  circumjacente  facile  internoscuntur. 
Praeditae  sunt  nucleo  fusco,  substantiamque  friabilem  conti- 
nent,  ac  superficiem  striatam  prae  se  ferunt.  Quae  imago 
ex  nuUa  alia  repetenda  est  causa,  nisi  ex  substantiae,  quae 
cellulis  inest,  corrugatione  membranaque  cellulari  acido  chro- 
mico  plicata;  namque  cellula,  si  statu  recenti  inspicitur,  ta- 
lem  speciem  non  praebet.  Acido  sulphurico  affuso,  quum  cel- 
lula  turgescatj  adspectus  ejus  lineolis  insignitus  striatusque 
evanescit  colorque  flavus  jam  abit,  quo  facto,  cellula  aequa- 
biliter  lucida  atque  perspicua  redditur  nucleusque  cum  nu- 
cleolo  evidentius  apparet. 

Cellulae  nerveae,  quae  in  avium  medulla  spinali  repe- 
riuntur,  neque  disposilione ,  neque  forma  aliisve  uUis  ratio- 
nibus  ab  eis  celiulis  diffei^unt,  quae  in  aliis  animalium  ver- 
tebratorum  classibus  inventae  saepiusque  descriptae  sunt. 

Cellularum  multitudo  in  avibus  quoque  nervorum  inde 
prodeuntium  copiac  atque  magnitudini  respondet.  Etenim, 
quo  majores  sunt  nervi,  eo  major  cellularum  multitudo  ani- 
madvertitur  ac  vice  versa.  In  intumescentiis,  praeserlim  in 
sacrali,  innumerabilis  earum  multitudo  reperitur. 

Dispositio  cellularum  in  avibus  quoque  talis  est,  ut  in 
anterioribus  cornuum  anticorum  finibus  semper  cellarum  ma- 
jorum  caterva  collocata  sit.    Nonnullo  a  medullae  spinalis 

inluraescenliis  intervallo  in  ejusmodi  agminibus  ijlcrumque 
cellulae  5—6  ab  utroque  latere  inveniuntur,  dum  in  intu- 
mescentiis  ipsis  totum  cornu  anterius  obtinent.  Hic  aliae 
majores,  aliae  minores  cernuntur,  quarum  posteriores  maxime 
canaliculum  centralem  versus  adsunt.  In  intumescentiis  cel- 
lulae  longius,  quam  in  aliis  locis,  in  massam  cineream,  pone 
canaliculum  centralem  positam,  extenduntur,  sola  linea  rae- 
dia  semper  libera  manente.  Nonnullae  earum  ad  cornuum 
posteriorum  basim,  i.  e.  eo  loco,  quo  haec  cornua  cum  sub- 
stantiae  cinereae  corpore  vel  ejus  parte  media  conjunguntur, 
adesse  solent.  In  cornibus  posterioribus  autem  nullae  omni- 
no  cellulae  nerveae  conspiciuntur.  Ubi  quamquam  interdum 
maculas  flayas  forma  vel  iriangulari  vel  quadrangula  prae- 
ditas  observavi,  quae  primo  adspectu  pro  cellulis  haberi 
possent,  tamen,  praeterquam  quod  et  nuclei  deerant  et  nul- 
los  processus  conspicuos  cognoscere  contigit,  etiam  acido 
sulphurico  adjecto  mihi  persuasi,  has  maculas  non  esse  nisi 
majores  tejae  conjunctivae  lacunas,  acidi  chromici  solutione 
impletas  ejusque  colore  imbutas.  Porro  hic  ilhc  cellulas  ve- 
ras,  non  ita  exiguo  ambitu  nucleoque  praedilas,  animadverti, 
quae  tamen  et  processibus  carebant  et  formam  omnino  ro- 
tundam  prae  se  ferebant  neque  peculiari  cellularum  nervea- 
rum  colore  tinctae  erant;  quibus  ex  causis  jure  ac  merito 
mihi  videbar  concludere  posse,  eas  non  cellulas  nerveas,  sed 
tantum  majores  telae  conjunctivae  cellulas  esse. 

Cellularum  nervearum  figura  ab  nota  illa  forma  trian- 
gula,  magis  minusve  regulari,  non  discrepat.  Attamen  saepe 
mihi  occasio  oblata  est  cellulas  observandi  angulis  quattuor 
vel  quinque  instructas,  quin  nonnunquam  etiam  sexangulas.  In 
universum  in  avium  quoque  medulla  spinali  animadverti  po- 
test,  cellulas,  quo  confertius  sint  positae,  eo  magis  forma  m 
longum  porrecta  excellere,  quo  fit,  ut  imprimis  in  intume- 
scentia  sacrali  cellulae  illae  in  longum  extraclae,  triangulae, 
fusiformes  reperiantur.  Quae  tamen  in  iis  etiam  locis  haud 
desunt,  in  quibus  cellularum  turba  non  ita  conferta  cernitur, 

unde  apparet,  in  universum  hoc  respectu  nullam  regulam 
normamque  oranino  certam  exstare. 

Unaquaeque  cellula  processus  suos  dimittit,  qui,  uti  eo- 
dem  colore  aurantio  imbuti  cernuntur,  ita  specie  illa  striata 
carent.  Qui  processus  quum  lineis  distinctis  omninoque  re- 
gularibus  circumdati  sint,  eos,  siquidem  segmentum  salis  te- 
nue  faerit,  per  substantiae  cinereae  telam  idque  per  longius 
breviusve  spatium  plane  persequi  licet.  Ex  unaquaque  cel- 
lula  ejusmodi  processus  tres  vel  quattuor  vel  quinque  vel, 
id  qnod  rarius  observatur,  sex  proficiscuntur.  Ceterum,  quan- 
tum  mea  fert  opinio,  major  processuum  numerus  pro  nor- 
mali  videtur  habendus  esse;  qui  tamen  idcirco  non  semper 
in  conspectum  venit,  quod  in  meduUae  spinalis  segmentis 
admodum  tenuibus  ideoque  aptissimis  cellulae  non  per  to- 
tam  extensionem  suam  neque  cum  omnibus,  quos  dimittunt, 
processibus  contemplanti  offeruntur.  Quorum  processuum 
quinam  ulterior  decursus  esset,  quique  iis  propositus  esset 
finis,  quamquam  inter  viros  eruditos  multum  ac  saepe  dis- 
ceptatum  est,  tamen  ad  hunc  diem  disquisitionum  eventus 
omnino  certus  nondum  contigit.  Cujus  rei  causa  maxime  in 
eo  est  reposita,  quod  ejiismodi  pervestigatio  non  modo  ma- 
gnis  implicita  est  difficultatibus,  verum  etiam  ejus  eventus 
parum  certus  semper  a  casu  potius  dependet.  Elenim,  si 
reputaveris,  processus  in  diversissimas  regiones  decurrere, 
facile  est  inteilectu,  in  quavis  sectione,  cujus  quidem  dire- 
ctio  nunquam  omnino  in  nostra  potestate  sita  est,  plerosque 
eorum  persecari  ideoque  perraro  obtingere,  ut  unum  ex  iis 
per  longius  spatium  vel  ad  ultimum  ejus  exitura  persequi  liceat. 
Quo  accedit,  quod,  quura  nunquara  segraentum  obtinere  queas, 
cujus  in  omnibus  partibus  una  eademque  crassities  sit,  proces- 
sus,  quos  in  tenuissimis  segmenti  locis  probe  observare  licet, 
in  crassioribus  ejus  portionibus  jam  intuentis  adspectum  fu- 
giunt.  At  moraentum,  quod  plurimum  offert  difficultatis  atque 
paene  impediraento  est,  quominus  hae  rationes,  de  quibus  agitur, 
penitus  perspiciantur,  saltera  quod  ad  tres  superiores  anima- 

lium  verlebratorura  classes  allinet,  in  telae  conjunclivae,  ergo 
in  substantiae  cinereae,  massa  quaerendum  est,  quippe  quae 
cellularum  processus  lam  multimodis  obtegat,  ut  nisi  raris- 
simis  in  casibus,  si  fors  ita  tulerit,  illos  per  longiora  spatia 
persequi  non  obtingat.  In  piscibus  autem,  in  quibus  id  momen- 
tum  minus  objicit  impedimenti,  jam  contigit,  ut  cellularum 
proccssus  in  fibras  nerveas  marginibus  fuscis  instructas 
transire  cellulasque  alteram  cum  altera  conjunctas  esse 
omnino  dilucide  cognosceretur. 

Quod  ad  avium  medullam  spinalem  spectat,  equidem 
nonnunquam  cellularum  processus,  qui  ad  ipsum  cornuum 
anteriorum  marginem  positi  erant,  in  tales  substantiae  albae 
lacunas,  in  quibus  fibrae  nerveae  decursum  tenent,  persequi 
potui,  at  nuJIo  tamen  in  casu  mihi  certo  monstrare  licuit,  pro- 
cessus  in  fibrarum  nervearum  axis  cylindros  directo  transire. 

Interdum  vero,  primum  in  segmento  longitudinali,  deinde 
in  transverso  etiam,  certissime  observare  polui,  cellulas 
binas  ternasve  processibus  suis  inter  sese  connexas  esse. 
Qua  in  re,  ut  caveatur,  ne  errore  deludare,  maxima  opus 
est  cautione  curaque.  At  acidum  sulphuricum  in  his  quoque 
quaestionibus  subsidium  est  praeclarissiraum.  Saepe  quidem 
cellulae  tam  prope  altera  alteri  positae  sunt,  alteriusque 
processus  usque  ad  alterius  peripheriam  aut  ultra  extendi- 
tur,  saepe  cellularum  remotiorum  processus  ita  alter  super 
alterum  tendunt  vel  utriusque  fines  ita  inter  se  contingunt, 
ut  imago  ofFeratur,  quae  ad  nexus  directi  speciem  quam 
proxime  accedat;  at,  acido  sulphurico  in  usum  vocato,  quum 
tela  turgescat,  elementa,  quae  antea  alterum  juxta  alterum 
sita  erant,  jam  inter  se  discedunt,  quo  facto,  utrum  con- 
junctio  inter  ea  exstet  necne,  luculenter  apparet.  Quodsi 
processus  alter  in  alterum  re  vera  transit,  haec  ratio  jam 
evidenter  conspicitur. 

Hoc  modo  nonnunquam  contigit,  ut  de  nonnullarum 
cellularum  inter  se  connexu  quam  certissime  mihi  persua- 
derem.    Qua  in  re  licet  hanc  conjunctionem  non  animad- 


vorterim  nisi  inler  cellulas  unius  ejusdemque  medullae  &pi- 
nalis  dimidii ,  nexu  cellularum  ad  diversa  medullae  dimidia 
pertinentium  nunquam  clare  observato,  tamen  conclusionibus 
ex  analogia  petendis  non  videor  justo  latiores  attnbuturus 
esse  limites,  si  de  iis  partibus,  inter  quas  multarum  rationum 
congruentiam  exstare  jam  demonstratum  sit^),  etiam  aliis 
in  rebus,  quae  de  altera  evidentissime  cognitae,  de  altera 
etiamnum  incertae  sint,  ex  analogia  conclusiones  deducendi 
potestatera  nobis  suppetere  judicavero.  Hoc  maxime  tum 
nobis  conc6dendum  esse  videtur,  si  quando  de  principiis 
quibusdam  quasi  fundamentalibus  agitur,  quae  in  organi 
alicujus  textura  in  diversis  animalium  ordinibus  obtineant, 
neque  adhuc,  num  in  quavis  eorum  classe  exstent,  certis 
observationibus  erutum  est. 

Qua  causa  adductus  in  ea  sum  sententia,  ut  et  unius 
ejusdemque  lateris  et  diversorum  meduUae  spinalis  dimidio- 
rum  cellulas  inter  se  connexu  constanti  conjunctas  esse 
censeam.  Qua  in  re  neutiquam  negaverim,  fieri  posse,  ut 
modus  ac  ratio,  qua  cellulae  nexae  sint,  in  diversis  anima- 
lium  vertebratorum  classibus  diversa  sit  atque  in  unaqua- 
que  classe  propriam  ac  peculiarem  prae  se  ferat  speciem; 
attamen  haec  quaestio  nunc  quidem  minus  gravis  videtur, 
quippe  quae  tum  demum,  quum  de  principio  fundamentali, 
quo  medullae  spinalis  constructio  innititur,  res  ad  liquidum 
perducta  erit,  nobis  majoris  raomenti  esse  possit. 

Eadem  causa  me  permovet,  ut  omnes  fibras  nerveas 
e  cellulis  originem  ducere,  quum  id  in  piscium  medulla  spi- 
nali  demonstratum  sit,  in  avibus  quoque  omni  dubitationo 
exemptum  esse  arbitrer,  quamvis  talem  fibrarum  iilarum 
ortum  in  avium  medulla  spinali  non  potuerim  in  meis  ipsius 
observationibus  cognoscere.  Celerum ,  praeterquam  ex  hac 
analogia,  ex  altera  quoque  ratione,  e  meis  investigationibus 
petita,  non  immerito  videor  suspicari  posse,  in  avibus  etiara 

i)    conf,  quae  de  coHulis  in  modnlta  spinali  piscium  inter  se  cuhacrenlibua 
OwyanniAow  in  dissertatione  iufra  laudanda  fusius  exposuit. 

tibras  nerveas  e  cellulis  oriri.  Quae  causa,  infra,  ubi  de 
fibrarum  decursu  disseram,  locus  erit,  quo  diligentius  expo- 
natur.  Denique  admonendum  est,  cellularum  processus  non 
semper  linea  rectfi  per  substantiae  cinereae  telam  prolinus 
tendere,  sed  saepissime  potius  decursum  fle.%uosum  inire, 
interdumque  etiam  cursum  habere  ad  instrumenti  obtura- 
culis  suberinis  extrahendis  figuram  prope  accedenlem,  quem 
quidem  ego  in  casibus  paucioribus,  at  tum  certissime, 
animadvertere  potui. 

Saepe  fit,  ut  processus  prope  locum,  quo  e  cellulis 
proficiscuntur,  idque  nunc  minore  nunc  majore  intervallo, 
in  plures  ramos  dividantur.  Quae  divisio,  ubi  reperitur, 
plerumque  dichotomia  est;  raro  equidem  trichotomiam  ob- 
servavi,  quam  tamen  verisimile  est  in  ulteriore  processuum 
decursu  saepius  inveniri. 

Quod  ad  processuum  intra  substantiam  cineream  fines 
attinet,  ex  iis,  quae  supra  protuh,  satis  elucet,  statui  non 
posse,  processus  re  vera  in  fines  liberos  exire.  Qui  enim 
videntur  fines  liberi,  ii  tantummodo,  processuum  continuitate 
dissecta,  arte  producti  sunt.  Quamquam  enim  Koelliker 
processus  eum  in  modum  diffindi  contendit,  ut  tenuiores 
tenuioresque  facti  denique  intra  telam  fines  liberos  habeant, 
tamen  mihi  quidem  non  oblata  est  occasio  observandi,  pro- 
cessus  hoc  modo  extenuari  atque  acuminari,  sed  potius, 
ut  in  ortu  suo  e  cellulis  capiendo  paulo  crassiores  sunt 
brevique  post  spatio  paululum  attenuantur,  ita  per  totum 
decursum  posteriorem  aequabili  crassitie  praeditos  esse  vidi. 
Post  diffissionem  autera  unusquisque  processiis  ramulus  ea- 
dem  est  crassitudine,  qua  processus,  ex  quo  exiit. 

b.   F  i  b  r  a  e. 

Ad  fibrarum  rervearum  in  medulla  spinali  decursum 
et  anatomi  et  physiologi  jam  pridem  summam  animorum 
attentionem  adverterunt.  Nam  jure  ac  merito  hic  decursus 
quasi  pro  cardine  disquisitionum  ope  microscopii  de  organo 


illo  inslilucndarum  pulalus  est,  quoniam,  si  fibrarum  decur- 
sum  jam  penilus  cognitum  haberemus,  tota  medullae  spina- 
lis  structura  nobis  perspicua  atque  dilucida  esset.  Attamen 
ad  hunc  finem  assequendum  necesse  foret  compertum  habe- 
remus,  quae  fibrae  nerveae  essent,  quae  non  essent;  nec 
non,  quaenam  inter  cellulas  fibrasque  ratio  intercederet,  ad 
liquidum  exploratum  esse  deberet;  quae  quaestiones  tamen 
hucusque  procul  ab  eo  absunt,  ut  eo,  quo  par  est,  modo 
explicatae  ac  solutae  credantur. 

Equidem,  quo  descriptio  mea  facilior  atque  expeditior 
sit,  medullam  spinalem  non  veluti  id  organum  contemplabor, 
ex  quo  nervi  originem  trahant,  sed  potius,  in  quo  nervi 
desinant  ac  finiantur. 

Quum  modus  ac  ratio,  qua  nervorum  spinalium  radi- 
ces  avium  medullae  spinali  inseruntur,  ab  iis,  quae  in  ahis 
animalibus  observata  sunt,  haud  discrepent,  equidem  hujus 
rei  descriptionem  omittere  posse  videor.  Quum  vero  fibra- 
rum  nervearum  decursus  ex  imaginibus,  quas  segmenta 
transversa  ex  intumescentia  sacrali  petita  ofFerunt,  planissime 
cognosci  queat,  quumque,  uti  jam  commemoravi,  intume- 
scentia  sacralis  in  univei-sum  ad  texturam  medullae  spinalis 
perspiciendam  gravissimi  momenti  sit,  haud  alienum  videtur, 
segmentum  transversum,  ex  hac  parte  desumptum,  subtilius 
uberiusque  desci  ibere. 

Qua  in  re  iectorem  benevolum  moneo,  ut  externae 
intumescentiae  sacralis  speciei  in  universum  descriptae 
meminerit,  illamque  descriptionem  cum  microscopica,  quam 
nunc  prolalurus  sum,  comparet,  quoniam  altera  alteri  quasi 
supplemcnto  est,  atque,  allera  probe  cognita,  alterius  quoque 
intellectio  ex  parte  adjuvatur. 

Totum  segmentum  transversum  figuram  ovalam  prae- 
bet,  cujus  diametros  longitudinalis  a  parte  dexrta  sinistror- 
sum  speclat.  Substanlia  cinerea,  si  cum  ceteris  meduliae 
spinalis  portionibus  comparetur,  maximo  ambitu  praedita, 
angusto  substantiae  albae  annulo  ita  est  circumdata,  ut  ipsa 

ab  omnibus  partibus  fere  ad  disci  peripheriam  extendatur. 
In  linea  media,  ubi  quidem  fissura  anterior,  hoc  loco  satis 
lala,  in  medullam  spinalem  porrigitur,  anterior  medullae  pe- 
ripheria  arcum  eflbrmat  ad  partem  posticam  versus  con- 
vexum,  Ex  altera  parte  triangulum  e  substantia  cinerea 
consistens  in  fissuram  anteriorem  intrat,  cujus  trianguli  apex 
quum  ad  peripheriam  versus  tendat,  haec  posterior  a  sub- 
stantia  cinerea  in  hoc  loco  perparvo  intervallo  distat.  Quod 
triangulum  commissuram  anteriorem,  quam  infra  fiisius  de- 
scribam,  efficit.  Haec  commissura  ad  partem  posteriorem 
utrimque  cum  cornibus  anterioribus  posticisque  angusto 
substantiae  cinereae  isthmo  cohaeret.  Cornua  antica  et 
longa  et  crassa  ad  anteriora  atque  ad  latera  vergunt,  diver- 
sae  magnitudinis  celluhs  impleta.  Cornua  posteriora  autem 
in  longum  exlracta  in  finibus  suis,  qui  ad  fissuram  poste- 
riorem  lateralem  conversi  sunt,  clavae  in  modum  intumue- 
runt,  dum  in  parte  media  longe  angustiora  apparent.  Sub- 
stantiae  gelatinoeae  haud  exiguus  est  ambitus.  Satis  prope 
post  commissuram  canahculus  centrahs  situs  est,  qui  quidem 
tanquam  in  fissura  postica,  hoc  loco  ad  canalem  usque  pro- 
minente,  sedem  obtinet.  Pone  canpihculum  centralem  com- 
missuramque  anteriorem  fissura  insigni  latitudine  praedita 
ad  utrumque  latus  versus  extenditur,  quo  fit,  ut  tota  sub- 
stantiae  cinereae  pars  centralis  post  canaliculum  centralem 
posita  et  commissura,  quae  vocatur,  cinerea  poslica  prorsus 
desit,  atque  cornua  tum  antica  tum  postica  inter  se  non 
conjuncta  sint  nisi  commissura  anteriore.  Partem  poste- 
riorem  versus  fissura  eo  paululum  coarctatur,  quod  utrimque 
postici  substantiae  albae  funicuh  apparent.  Attamen  hic 
funiculi  lato  inter  se  spatio  disjuncti  sunt,  dum  in  aliis  me- 
dullae  spinalis  regionibus  alter  proxime  alterum  siti  cernun- 
tur,  solo  tenui  piae  .matris  processu,  qui  in  fissuram  immer- 
gitur,  inter  se  disparati.  Unde  elucet,  discrimen,  quod 
huic  imagini  cum  iis,  quae  in  aliis  medullae  spinafis  regioni- 
bus   offeruntur,   intercedit,   magnura   atque   insigne  esse. 

Ratio  similis  quamquam  in  intumescentia  cervicali  observa- 
tur,  in  qua  quidem,  uti  supra  exposui,  piae  matris  processus 
usque  ad  canaliculum  centralem  progredilur,  lamcn  hic  in 
substantia  cinerea  vel  non  adest  fissura  proprie  sic  dicta, 
vel  saltem  angustissima  est  neque  substantiam  cineream  ad 
latera  versus  propellit.  In  intumescentia  sacrali  autem  pia 
mater  ad  medullae  spinalis  peripheriam  supra  fissuram  por- 
riaitur  nullura  in  eara  processum  dimittens,  et  tota  fissura 
teM  iM,  de  qua  jara  in  externa  inturaescentiae  sacrahs  spe- 
cie  describenda  mentionem  injeci,  quaeque  reccnti  statu  ope 
microscopii  disquisita  pro  tela  conjunctiva  in  inferiore  evo- 
lutionis  gradu  subsistente  habenda  esse  videbalur,  omnino 
expletur.  Quae  tela  etiam,  si  acido  chromico  indurata  est, 
eandem  speciem  oiFert. 

Acidi  effectu  in  universum  nihil  provocatur  permuta- 
tionis,  nisi  quod  substantia  illa  corrugatur,  cellulaeque,  quum 
magna  substantiae  intercellularis  copia  ad  miniraam  quanti- 
tatem  derainuta  sit,  neque  ejus  plus  restiterit,  quam  quan- 
tum  ad  cellulas  inter  se  continendas  atque  interstitia,  quae 
inter  eas  interjecta  sunt,  impleuda  sufficiat,  altera  alteri 
quam  proxime  admotae  cernuntur.  Cellulae  ipsae  magnae 
sunt  nucleisque  conspicuis  instructae ,  pleruraque  forma  ro- 
tunda  praeditae,  interdura  et  eo,  quod  inter  se  confertissime 
positae  sunt,  angulosae,  lis  in  locis,  in  quibus  tela  sub- 
stantiae  cinereae  contermina  est,  striae  conformantur  ex 
altera  tela  in  alteram  transcurrentes;  quae  quidem  res  et 
ipsa  documenlo  est,  ex  quo  eluceat,  substantiam  cineream 
cum  tela  illa  continuatira  cohaerentem  non  esse  substantiam 
nerveam.  Veruratamen  connexus  iste  hic  tam  laxus  est, 
ut  in  secando  plerumque  tollatur;  unde  apparet,  unicam 
firmam  veramque  duorum  medullae  spinalis  dimidiorum  con- 
junctionem  comraissura  anteriore  efforraari.  His  locis,  in 
quibus  transilus  fit,  telae,  quae  fissurara  replet,  indolem  ana- 
tomicam  manifestum  est  prope  ad  substantiae  cinereae  simi- 
litudinera  accedere.    Hic  enim  tela  illa  quasi  gradu  medio 

inter  infimam  summamque  lelae  conjuncrivae  in  mcdulla 
spinali  evolulionem  posita  Yidetur.  Quum  tela  modo  de- 
scripta  hic  sine  dubio  substantiae  cinereae,  quae  in  aliis 
medullae  spinalis  regionibus  pone  canaliculum  centralem 
situm  obtinet,  vice  fungatur,  jam  liquet,  substanliae  poste- 
riori  naturam  nerveam  vindicari  non  posse,  neque  magis 
coramissuram  posteriorem,  substantia  nervea  confectam,  quae 
inter  duo  medullae  spinalis  dimidia  lateralia  intercedat,  sta- 
tuendam  esse. 

Telam  conjunctivara  in  diversis  raedullae  spinalis  re- 
gionibus  diversis  evolutionis  gradibus  positam  esse,'  quum 
eandem  rationem  tara  saepe  in  aliis  quoque  organis  obser- 
vemus,  sane  non  est,  quod  miremur. 

In  inferiore  intumescentiae  sacralis  regione  (fig.  III.) 
funiculi  posteriores  denuo  alter  proxime  alteri  applicantur, 
atque  pia  mater  denuo  processum  in  fissurara  angustam 
diraittit.  Attamen  pone  canaliculum  centralem  eodem,  quo 
supra  descripsi,  modo  fissura  rursus  dilatalur  (fig.  III.,  h.), 
piaeque  matris  processus  nondum  directo  ad  canalem  cen- 
tralem  usque  porrigitur,  sed  spatium  post  eura  positum 
etiamtum  eandem,  atque  in  media  intumescentiae  parte, 
imaginem  praebet.  Tela,  quae  illic  fissuram  explet,  hic 
quoque  in  eam  intrat,  eo  tamen  discrimine  observato,  quod 
spatium  non  lotum  repletur,  sed  singulae  striae,  ex  celluUs 
vasisque  deinceps  collocatis  consistentes,  transcurrere  cer- 
nuntur,  inter  quas  quidem  interstitia  vacua  relinquuntur. 
Quod  spatium  sensira  ac  paulatira  deminuitur,  telaque,  qua 
expletur,  magis  magisque  substantiae  cinereae  indolem  ac- 
cipiente,  piae  matris  processus  magis  magisque  ad  partem 
anteriorem  tendit  ratioque  solita  rursus  animadvertitur. 

Radices  nervorura  anteriores ,  in  complures  fasciculos 
coUcctae,  a  regionibus  diversis  cornibus  anterioribus  inse- 
runtur,  ibique  variis  flexibus  cellulas  circumplecti  videntur, 
connexu  direclo  tamen  non  nisi  rarissimis  in  casibus  in 
conspectum  venienle.    Equidera  admonendum  esse  censeo, 

me  semper  etiam  in  subslantia  cinerea  fibras  medullara 
continentes  lineisque  extremis  duplicibus  circumdatas  ob- 
servavisse.  Illa  enim  ratio  in  piscibus  obvia ,  qua  nudi 
axis  cylindri  deraum  vel  eo  loco,  quo  e  raedulla  spinali  ex- 
cedunt,  vel,  id  quod  in  ranis  observatur,  intra  substantiam 
albam  vagina  medullari  obvolvuntur,  in  avibus  a  me  in- 
venta  non  est.  In  his  enim  quonam  loco  quantoque  a  cel- 
lula  intervallo  haec  obvolutio  fiat,  si  quidem  statuerimus 
cellulae  processus  form^i  axis  cylindrorum  accept^  in  fibras 
intrare,  neutiquam  certo  definiri  potest.  Singulas  fibras  ut 
toto,  quem  per  substantiam  cineream  ineunt,  decursu  perse- 
quare,  omnino  fieri  non  potest.  Namque  non  contingit  nisi 
fasciculorum  fibrarum  magis  minusve  crassorum  cursum 
cognoscere,  qui  fasciculi  taraen  et  ipsi  fere  mmquam  inde 
ab  origine  sua  usque  ad  finem  unura  quasi  continuum  oIFe- 
runt.  E  contrario  ex  innumeris  solum  imaginibus  praeser- 
timque  ex  illis,  quae  semper  unam  eandemque  speciem  prae 
se  ferant,  leges,  quae  in  fibrarura  decursu  obtinent,  perspi- 
cere  alque  intelligere  licet. 

Ex  hisce  imaginibus  una,  quae  in  plerisque  segmentis 
ratione  maxime  regulari  recurrere  solebat,  talis  erat. 

Radices  nervorum  anteriores,  postquam  in  cornua  ci- 
nerea  anteriora  ingressae  cellularum  catervas,  quae  in  cor- 
nuum  marginibus  positae  sunt,  raodis  raaxime  variis  circum- 
plexae  atque  inter  se,  uti  videtur,  multiraodis  perplexae  at- 
que  iraplicitae  sunt,  ut  observalori  opus  reticulatum  inex- 
tricabile  praebeant,  exiguo  a  substantiae  cinereae  raargine 
intervallo  desinunt.  Quo  facto,  ad  partem  interiorera  ver- 
sus  spatiura  quoddara  subsequitur,  in  quo  ingens  cellarum 
magnarura  multiludo  inest.  '  Hae  cellulae  semper  unura  pro- 
cessum  ad  partem  externara  radicura  fasciculis  obviara  emit- 
tunt,  altero  partem  interiorem  versus  ad  canaliculum  cen- 
tralem  tendente,  tertioque  ad  partem  posticam  cornua  po- 
steriora  versus  abeunte.  Ad  internara  harum  cellularum 
agrainatim  positarum  partem  alii  fibrarum  ti-actus,  radicum 


—    40  — 

fasciculorum ,  quos  modo  commemoravi,  finibus  eorumque 
crassitudini  respondentes,  initium  capiunt,  qui  inde  decursum 
suum  ad  canaliculum  centralem  versus  persequuntur.  Su- 
per  hoc  spatium  celiulis  obsitum  non  porriguntnr  nisi  fibrae 
singulae.  Quae  ratio,  si  acidum  sulphuricum  adhibueris,  ma- 
nifestissime  apparet,  interstitio,  quod  e  tela  conjunctiva  cel- 
luhsque  ia  eam  immersis  consislit,  pollucido  facto,  qua  in 
re  tantummodo  sfngulas  fibras  illud  spatium  transire  plane 
cognoscas.  Ab  utroque  latere  fibrarum  fasciculi  magni  co- 
loreque  fusco  imbuti  in  adspectum  incurrunt. 

Secundum  cornus  anterioris  marginem  anticum  interio- 
rem  crassus  fibrarum  fasciculus  inde  ab  eo,  quem  dixi,  loco 
ad  partem  internam,  canaliculum  centralem  versus,  extendi- 
tur;  quem  eundem  decursum  reliqui  fibrarum  tractus  vel 
majores  vel  minores  ineunt,  qui,  nonnullo  inter  se  intervallo 
relicto,  a  latere  atque  in  obliquum  ex  posteriore  cornus 
antici  parte  proficiscuntur.  Qui  fasciculi,  in  unam  massam 
coUecti ,  alter  proxime  alterum  positi  telaque  conjunctiva 
cincti  isthmum  iilura,  de  quo  supra  mentionem  injeci,  quique 
ante  canaliculum  centralem  praetenditur ,  transeunt.  Hoc 
loco  fibrarum  tractus  cum  fibris,  quae  ex  altera  parte  pro- 
veniunt,  decussantur,  quae  decussationis  imago  tam  plana, 
tam  perspicua  est,  ut  vel  primo  adspectu  quaevis  dubitatio 
tollatur.  Fibrae  medullam  continentes  limitibusque  distinctis 
colore  fusco  imbutis  circumdatae  tam  variis  modis  inter  se 
decussantur  alque  altera  alteri  implicantur,  opusque  reticu- 
latum  vel  cancellatum  tam  lepidum  pulchrumque  constituunt, 
ut  observantis  oculi  id  non  possint  adspicere  nisi  summa 
cum  voluptate.  Saepe  etiam  obtingit,  ut  fibras  singulas  per 
hoc  opus  reticulatum  ad  alterum"  latus  tendere  cernas  ea- 
rumque  in  hac  parte  decursum  per  aliquod  spatium  sequi 
possis,  usque  dum  e  conspectu  abeant. 

In  hac  decussatione  num  semper  certa  quaedam  re- 
gula,  certa  norma  obtineat,  propter  infinitam  fibrarum,  quae 
altera  vel  supra  alleram  vel  infra  vel  juxta  decurrunt,  mul- 

liludinem  plane  internoscere  non  licet.  Ceterum  mihi  qui- 
dem  omnes  fibrae  in  linea  media  inter  se  decussari  vide- 
bantur;  qua  in  re  multi  anguli  laterales  decussando  formati 
inde  repetendi  sunt,  quod  fibrae,  utrimque  ab  anteriore  cor- 
n{ls  margine  obliquo  ad  partem  posticam  decursu  inito,  hic 
in  linea  media  inter  se  decussatae  jam  in  latere  altero  obli- 
que  ad  partem  anteriorem  porriguntur,  ibi  ad  aliquem  fi- 
brarum  fasciculum  se  adjuncturae.  Pariter  fibrae  a  parte 
posteriore  profectae  oblique  ad  anteriora  currunt,  ibique  de- 
cussatae  decursum  ulterius  eontinuant.  Hoc  modo  opus  iV- 
lud  cancellatum  efficitur. 

Fibrarum  primarum  pleraeque,  postquam  substantiae  ci- 
nereae  isthmum  trajecerunt,  ad  partem  anteriorem  reflexae 
proxime  marginem  taeniae ,  quam  piae  matris  processus  in 
fissura  anteriore  eo,  quo  diximus,  modo  divisus  oblique  ad 
partem  posticam  in  substantiam  cineream  emittit,  ad  fissu- 
ram  versus  decurrunt,  in  eamque  satis  longe  ad  partem  an- 
teriorem  ingressae,  hic,  piae  matris  processum  perforantes, 
cum  fibris  ex  altero  lalere  provenientibus  decussantur.  An- 
gulus  decussando  eflectus,  quod  ad  fibras  primas  attinet, 
acutus  est,  dum  fibrae,  quae  magis  ad  partem  posteriorem 
decurrunt,  angulo  minus  acuto  inter  se  decussantur.  Proxime 
canaUculum  centralem  fibrae  perparum  altera  ad  alteram  in- 
chnatae  porriguntur,  quo  fit,  ut  earum  directio  prope  ad  li- 
neae  rectae  similitudinem  accedat.  Quo  modo  substantiae 
cinereae  triangulum,  de  quo  mentionem  intuH,  eflformatur, 
cujus  trianguli  apex  in  fissurae  anterioris  fundo  situs  est, 
basi  ad  canalem  centralem  conversa  lateribusque  piae  ma- 
tris  processu  in  duo  brachia  diviso  conformatis. 

Haec  regio  idcirco  colore  cinereo  tincta  apparet,  quod  in 
ea  permagna  telae  conjunctivae  copia  circum  fibras  est  posita, 
piae  matris  processu,  dum  per  opus  reticulatum  fibris  efl^ectum 
extenditur,  ejus  maculas  (Maschen)  explente  eique  multimodis 
implicato.  Quo  accedit,  quod  fibrae,  si  eas  a  latere  adspicias, 
semper  minus  fuscae  videntur,  quara  fibrarum  transversim 


dissectarum  lumiaa ,  unde  evcnit ,  ut  in  praepanUis  lacido 
chromico  induratis  minus  fusco,  quam  suljstanlia  alba,  £o- 
lore  imbulae  cernantur.  Ceterura  illis  in  locis,  in  quibus 
substantiae  cinereae  Cbrae  altera  proxime  alteri  posit&e  sunt, 
ita  ut  maculae  retis  vel  minimae  exsistant  vel  omnino  eva- 
nescant,  color  etiam  aliquanto  fuscior  apparet,  prope  ad  sub- 
stantiae  albae,  quae  vocatur,  colorem  accedens.  In  operis 
reticulati  maculis  a  lineae  mediae  latere  et  ad  posteriorem 
-commissurae  marginem  persaepe  fibrarum  longitudinalium 
persectarum  lumina  conspiciuntuir. 

Quam  modo  descripsi  imaginem,  ea  ex  meduUae  spi- 
nalis  anserinae  intumescentia  sacrali  repetita  est.  Ceterum 
cornicis  medulla  spinalis  eandem  offert  imaginem ,  neque 
raedulla  a  gallo  domestico  petita  gravioris  momenti  diversi- 
tates  praebet,  nisi  quod  in  hac  posteriore  fibrarum  diversis 
directionibus  inter  se  perplexarum  decussatione  opus  can- 
cellatum  tale,  quale  adumbravi,  non  efficitur.  Omnes  fibrae 
potius  ad  partera  anteriorem  fissuram  versus  porrectae  hic 
inter  se  decussanlur,  quo  fit,  ut  non  exsistat  nisi  vertex. 

Fibrarura  illarum,  quae  ad  partem  anteriorem  fissuram 
versus  decurrentes  hoc  loco  inter  se  decussantur,  major  pars 
in  funiculum  anteriorem  album  lateris  alterius  sese  extendit, 
qua  in  re  tamen  in  quovis  fere  praeparato  mihi  persuadere 
potui,  has  fibras  decussatas  saltem  magna  ex  parte  in  sub- 
stanlia  alba  non  raanere,  sed  per  eam  transgressas  ad  cor- 
nua  cinerea  anteriora  reflecli  in  eaque  denuo  intrare  (fig. 
III.,  p.).  Ubi  quidem  postquam  per  brevius  spatium  earum 
decursum  persequi  hcuit,  ad  postremum  e  conspectu  evanc- 
scunt.  Hae  fibrae  substantiam  albam  aut  in  fasciculos  col- 
lectae  aut  singulae  ac  sohtariae  permeant  eodemque  modo 
in  substantiara  cinereara  se  recipiunl,  vel,  dum  per  anlerio- 
res  substantiae  albae  fasciculos  longiludinales  decurrunt,  cum 
radicum  fascicuUs,  qui  extrinsecus  intrant,  congrediuntur  cum 
iisque  in  idem  quasi  cubile,  tela  conjunctiva  formatum,  im- 
mersae  in  subsl^ntiam  cineream  se  conferunt. 

Practerea  segmentum  transversum  ex  intumescentia  sa- 
crali  pelitum  altero  quoque  respectu  contemplatione  dignis- 
simum  est.  In  hoc  enim  ex  posleriore  anguio,  quem  fibrae 
commissuram  formantes  inter  se  decussando  efficiunt,  funi- 
culum  eadem  latitudine  praeditum  eademque  omnino  tela 
compositum,  quam  piae  raatris  processus  ostendit,  prominere 
canalemque  centralem  circumdare  cernas.  Haec  tela  ab  ista, 
qua  fissura  expletur,  et  in  quam  ipsa  prominet,  maximopere 
discrepat,  ac  striata  in  eam  transgreditur.  Quod  quum  ita 
sit,  piae  matris  in  fissura  anleriore  processum  directo  ad 
canaliculum  centralem  porrigi  fibrisque  commissuras  consti- 
tuentibus  perforari  apparet.  In  intumescentia  cervicali  piam 
matrem,  quae  fissuram  posteriorem  explet,  directo  ad  cana- 
liculum  centralem  tendere  videmus.  Itaque  in  omnibus  me- 
dullae  spinalis  locis,  intumescentia  sacrali  excepta,  ubi  qui- 
dem  pia  mater  ipsa  in  fissuram  posteriorem  non  immergi- 
tur,  duo  piae  matris  processus  circa  canalem  centralera  in- 
ter  se  conjunguntur,  quo  facto,  jam  funiculura  continuum  ef- 
ficientes,  per  totam  raedullara  spinalera  decurrunt,  eamque 
in  duo  dimidia  dividunt. 

Quae  fibrae  decussatae  commissuram  anteriorem,  quam 
dicunt,  conformant,  quae,  ex  quo  priraura  innotuit,  multum 
ac  saepe  in  disceptationem  vocata  varias  sortis  vicissitudines 
jam  subiit. 

Alii  enim  scrutatores  eam  commissuram  albidara  esse 
dixerunt,  alii  contra  cinereara  esse  contendentes  coramissu- 
ram  albam  exslare  oranino  negaverunt,  alii  denique  eam 
non  ex  fibris  inter  se  decussatis,  sed  ex  fibris  parallelo  de- 
cursu  ab  altero  latere  ad  alterum  porrectis  consistere  affir- 
maverunt.  Equidem ,  quamquam  et  ipse  interdura  ejusmodi 
fibras  inter  se  parallelas,  praesertim  inter  eas,  quae  proxi- 
me  canaliculum  centralem  altera  paululum  ad  alteram  incli- 
natae  extenduntur,  animadvertisse  mihi  visus  eram,  atque 
hoc  loco  secundam  commissurae  speciem  adfesse  putaveram, 
undc  conjeci,  in  aliis  animalibus  non  nisi  hanc  alteram  spe- 

ciem  inveniri  posse,  tamen,  quum  rem  diligentius  conside- 
rassem ,  semper  has  quoque  fibras  inter  se  decussari  ani- 
madverti,  meque  ea  tantum  re  in  errorem  inductum  esse  in- 
tellexi,  quod  fibrae  illae  tam  parum  altera  ad  alteram  incli- 
nantur,  ut  fere  lineam  rectam  efficere  videantur. 

Kupffer  in  ranis  piae  matris  fibras  in  fissura  anteriore 
inter  se  decussari  ait;  seque  hic  in  commissura  nullas  fi- 
bras  nerveas  observare  potuisse  dicit.  Quod  verisimile  est 
huic  observatori  ideo  non  contigisse ,  quia  in  ranis  intra 
substantiam  cineream  solummodo  nudi  axis  cylindri  decur- 
runt,  eosque  ob  eximiam,  qua  excellunt,  tenuitatem  in  telae 
conjunctivae,  qua  involvuntur,  massa  nisi  summa  cum  diffi- 
Gultate  per  longius  spatium  persequi  non  licet,  id  quod  su- 
pra,  quo  loco  de-  cellularum  processibus,  qui  quidem  fibra- 
rum  axis  cylindri  sunt,  exposui,  jam  a  me  commemoratum 
est.  E  contrario  in  avibus  hae  fibrae  inter  se  decussatae, 
quum  et  latae  et  limitibus  fuscis  circumdatae  sint,  non  ita 
facile  observatoris  attentionem  fugere  possunt. 

Equidem  fibrarum  conimissuram  anteriorem  constitu- 
entium  decussationem  tanfummodo  in  intumescentia  sacrali 
et  per  aliquod  spatium  infra  hanc  intumescentiam ,  nec  non 
in  ea  medullae  spinalis  portione,  quae  in  medullam  oblon- 
gatam  transit,  atque  in  hac  medulla  oblongata  ipsa  obser- 
vare  potui.  Qua  in  re  admonendum  est,  quamvis  in  omnes 
ceteras  meduliae  spinaKs  regiones  summa  cum  diligentia  cu- 
raque  inquisierim,  atque  hunc  ipsum  in  finem  pervestigatio- 
neS'  susceperim,  quamvis  mihi  persuasissimum  fuerit,  per  to- 
tam  medullae  spinalis  longitudinem  ejus  modi  commissuram 
exstare,  tamen,  praeterquam  in  iis,  quae  commemoravi,  lo- 
crs,  eam  nusquam  me  reperire  potuisse.  Namque,  hcet  in 
intumescentia  cervicali  nonnunquam  fibras  singulas  ante  ca- 
naliculum  centralem  eadem,  qua  fibrae  inter  se  decussatae 
porriguntur,  directione  decurrere  viderim,  id  quod  tum  de- 
mum,  quum  pi^aeparatum  per  aliquod  temporis  spatium  ad 
acidi  sulphurici  vim  et  efi^ectum  expositum  fuerat,  in  observa- 

tioneui  venit,  taraen  nunquana  mihi  occasio  oblata  est  aoi- 
uiadvertendi,  has  quoque  fibras  singuias  inter  se  decussari. 

At  nihilo  secius  tamen  commissuram  anteriorem  fibris 
decussatis  effectam,  quamquam  in  sola  intumescentia  sacrali 
et  planissime  expressa  sit  et  facilHme  monstrari  queat,  in 
reliqua  quoque  meduliae  spinah's  parte  statuendam  esse  cen- 
suerim. 

Etenim,  ut  de  quibusdam  causis  physiologicis,  quae  hac 
in  re  argumenlorum  loco  adferri  potuerint,  taceam,  ubique 
in  cinerea  meduUae  spinaiis  subslantia  cellulae  cum  proces- 
sibus  totidem  eadem  directione  decurrentibus,  atque  in  in- 
tumescentia  sacrah,  adsunt,  unde  ea  effici  potest  conclusio, 
finem  his  processibus  propositum  eundem  esse,  ideoque  par- 
tem  eorum  commissurae  efformandae  inservire.  Quod  au-  . 
tem  commissura  in  aliis  medullae  spinaUs  regionibus  in  con- 
spectum  non  datur,  ejus  rei  causa  inde  est  repetenda,  quod 
his  locis,  quemadmodum  ex  parva  cellularum  multitudine  at- 
que  ex  tenuibus,  qui  inde  proficiscuntur,  nervis  elucet, 
omnino  perexigua  fibrarum  copia  per  cineream  medullae  spi- 
nalis  substantiam  decurrit.  Nervorum  enim,  licet  eorum  fi- 
brae  non  decussentur,  hac  in  re  tamen  idcirco  ducenda  est 
ratio,  quod,  uti  cellularum  multitudo,  item  commissurae  cras- 
sities  nervorum  exeuntium  crassitudini  respondet. 

Hoc  loco  igitur  non  raodo  comraissura  in  conspectum 
non  venit,  verum  etiam  fibrarum  tractus,  in  cornu  cinereo  ' 
anteriore  decurrentes,  quos  in  intumescentia  sacrali  adesse 
commemoravi,  aut  prorsus  desunt  aut  saltem  perraro  inve- 
niuntur;  quo  quidem  in  casu  vel  fibrae  singulae  vel  fasci- 
culi  tenuissimi,  qui  sempec  post  brevem  decursum  dissecti 
cernuntur,  apparent.  Supra  jam  dictum  est,  nervos,  prae-  ' 
terquam  in  intumescentiis  cervicali  sacralique,  semper  amplis 
intcr  se  intervallis  relictis  e  medulla  'spinaH  prodire.  In 
toto  autem  interstitio  cellulae  adsunt,  ex  quibus  fibrae  pro- 
ficiscuntur,  unde  sequifur,  ex  allera  parte  necesse  esse,  ra- 

diciini  nervorum  fibras,  ut  ad  lociim,  unde  nervus  cxit,  per- 
veniant,  medullam  spinalem  directione  admodum  obliqua 
trajicere,  quo  fit,  ut  in  segmento  faciendo  semper  dissecen- 
tur  earumque  decursus  observari  nequeat.  Ex  altera  parte, 
quum  et  fibrae  coramissuram  constituentes  observatorem  fu- 
giant,  earum  quoque  rationem  eandem  esse  necesse  est. 
Qua  in  re  verisimillimum  est,  intra  totum  spaliura,  inter  loca, 
ex  quibus  duo  nervi  exeunt,  interpositum,  decussationem^ 
fieri,  ut  fibrae  decursum  obliquum  ineant  et  singulae  tan- 
tum  in  unaquaque  planitie  inter  se  decussari  possint. 

Quod  autem  in  intumcscentia  cervicali,  quamquam  in 
hac  aliquanto  major  fibrarum  copia  adest,  quam  extra  intu- 
raescentias,  tamen  earum  decussatio  non  observatur,  hujus 
rei  causa  in  eo  tantummodo  reposita  est,  quod  spatium  in- 
ter  nfervos  exeuntes  interjpctum  longe  majus  est,  quam  in 
intumescentia  sacrali,  ubi  quidem,  quum  ingens  fibrarum  nu- 
merus  in  spatio  tam  anguslo  contineatur,  in  quovis  segmento 
tum  commissuram  ipsam  tum  radicum  nervearum  fibras  prod- 
euntes  sub  adspectum  cadere  necesse  est.  At,  si  quis  tan- 
tum  temporis  insumere  voluerit,  ut  complura  medullae  spi- 
nahs  exemplaria  per  totam  longitudinem  gradatim  ac  pede- 
tentim  quum  in  segmentis.  transversis  tum  in  obliquis  per- 
quirat,  ei  fortasse  etiam  in  coarctatis  medullae  spinalis  par- 
tibus  commissuram  invenire  contingat.  Ejusmodi  rationibus 
igitur,  quum  tenues  axis  cylindri  non  confertim  decurrant, 
ac  decussatio  fibrarum  in  diversis  planitiebus  fiat,  causam 
allalam  esse  crediderim,  cur  Kupffer  commissuram  anterio- 
rem  in  rana  non  repererit. 

Quod  autem  ad  finem  commissurae  propositum  atque 
ad  fibrarum  inter  se  decussatarum  originem  decursumque  at- 
tinet,  observationes  a  me  institutae ,  quantum  mea  fert  opi- 
nio,  ad  controversiani  de  hac  re'  dimirendam  nonnihil  con- 
ferre  potuerint. 

Jam  supra,  quo  loco  microscopicam  commissurae  ima- 
ginera  descripsi,  memoralum  est,  me  fibras  decussatas  ple- 

rumquc  per  albos  funiculos  anteriores  in  subslantiam  cine- 
ream  se  recipere  vidisse,  quod  idem  Schilling  in  suis 
disquisitionibus  animadvertit  ac  certissime  pronuntiavit.  Qua 
ex  re  idoneum  repeti  potest  argumenlum,  ex  quo  sentenliam 
iliam  falsam  esse  appareat,  qua  funiculi  albi  anteriores  in 
comraissura  inter  se  decussari  creduntur. 

Neque  magis  fibras  commissuram  conformantes  in  ner- 
vorum  radices,  transire  observavi,  unde  elucet,  fibrarum  ra- 
dicum  nervearum  decussationem  prorsus  non  exstare.  Ita- 
que  fibrae  decussatae  solummodo  duobus  medullae  spinalis 
dimidiis  ideoque  ambobus  corporis  dimidiis  inter  se  conjun- 
gendis  inserviunt,  fibrarum  systema  quasi  intermedium  inter 
nervos  utrimque  oriundos  constituentes.  Etenim  ex  alterius 
lateris  cellulis  exortae  ad  alterius  cellulas  tendunt ,  quae 
eaedem  cellulae  etiam  radicum  nervearum  fibras  dimittentes 
connexum  duorum  systematum  fibrarum  efficiunt.  Imago 
a  me  descripta,  quae  tam  constanter  mihi  oblata  est,  jam 
sola  per  se  me  adducit,  ut  talem  rationem ,  qualem  ex- 
posui,  re  vera  exstare  suspicer.  Accedit  praeterea,  quod 
Owsjannikow  investigationibus  suis  in  piscibus  hanc  ra- 
tionem  exstare  demonstravit.  Fibrarum  longitudinalium  trans- 
versim  dissectarum  lumina  inter  retis  commissurae  maculas 
posita  ad  substantiae  albae  funiculos  •  referenda  sunt ,  qui 
quidem  processus  piae  matris  brachiis  a  funiculis  anterio- 
ribus  dirimuntur,  fibris,  quae  commissuram  constituunt,  inter 
eos  intertextis. 

His  explanatis,  jam  per  se  intelligitur,  tolam  controver- 
siam,  qua  quaeritur,  num  commissura  antenor  alba  an  ci- 
nerea  sit,  prorsus  inutilem  et  supervacaneam  esse.  Namque, 


5)  De  meiluUae  spiiialis  te.xluia,  ralione  imprimis  habita  origiuis  elc.  Dis- 
serlat.  inaugur.   Dorpali  1852. 

6)  Disquisitiones  de  meUulIae  spinalis  textura  imprimis  in  pisciijus  factita- 
tae.   Diss.  inaugur.   Dorpali  1854. 

si  quis  commfssuram  illam  albidam  esse  contenderit,  ealenus 
vere  dicit,  quod  ea,  saltem  in  avibus,  fibris  nerveis,  quae 
maxime  ad  substantiam  albam  pertinent,  conforraatur,  quod- 
que  fibrae  nerveae  cinereae  omnino  non  exstant.  Si  quis 
commissuram  cineream  esse  dixerit,  is  et  ipse  sententiam 
suam  eo  fulcire  poterit,  quod  in  segmento  Iransverso  sub- 
stantiae  cinereae  colorem  prae  se  fert,  quodque  ex  fibris 
•  est  composita,  quae  ex  cinerea  substantia  alterius  medullae 
spinalis  dimidii  profectae  in  eandem  alterius  lateris  massam 
transgrediuntur  atque  in  substantia  cinerea  et  oriuntur  et 
finem  capiunt. 

Radices  posteriores  in  unum  fasciculum  medium  valde 
crassum  nonnullosque  fasciculos  tenuiores  a  lateribus  positos 
collectae  in  cornua  posteriora  intrant.  Hic  funiculos  fuscos, 
e  fibris  medullam  continentibus  compositos,  formantes  ar- 
cubus  leviter  incurvatis  per  substantiam  gelatinosam  lucidam 
secundum  cornuum  fines  ad  partem  mediam  se^e  extenuan- 
tem  decurrunt,  ubi  quidem  in  spatium  angustum  compellun- 
tur.  Quo  fit,  ut  substantia  cinerea  in  hac  regione  fusca  at- 
que  opaca  cernatur.  Itaque  substantia  gelatinosa,  quam  vo- 
cant,  eo  solummodo  oritur,  quod  fibrarum  fasciculi  in  spa- 
tio  ampliore  alter  ab  altero  separati  decursum  ineunt,  tela, 
quae  inter  eos  situm  .obtinet,  lucida  atque  perspicua  manente, 
id  quod,  quum  media  cornuum  posteriorum  pars  colore  fu- 
sco  imbuta,  sit,  tanto  magis  in  oculos  incurrit.  Hoc  solum 
discrimen  est,  quod  inter  subsfantiam  gelatinosam  totamque 
massam  cineream  intercedit;  utraque  enim  non  est,  nisi  tela 
conjunctiva.  Namque  substantiae  cinereae  pelluciditatem  nunc 
majorem  nunc  minorem  a  nulla  alia  causa  pendere,  nisi  a 
minore  majoreve  fibrarum  nervearum  multitudine  aut  laxius 
aut  confertius  posita,  id  etiam  in  cornibus  anticis  facile  co- 
gnosci  potest.  Porro  substantia  gelatinosa  in  iis  substantiae 
cinereae  locis,  ex  quibus  nervi  parvi  porriguntur,  si  cum 
universa  massa  cinerea  comparetur,  majore  est  ambitu,  quara 
in  intumescentiis  cervicali  sacralique.    Denique  in  filo  ler- 

minali,  in  quo  nullae  omnino  fibrae  nerveae  subslantiam  ci- 
neream  permeant,  substantiae  gelatinosae  discernendae  locus 
non  invenitur. 

Cornuum  posteriorum  pars  media  colorem,  quo  tincla 
esf,  fusciorem  eliam  a  maculis  fuscis  repetit,  quae  quidem 
non  sunt  nisi  fibrarum  longitudinalium  lumina. 

Inde  quum  radicum  nervearum  fibrae  jam  potestatem 
non  faciant,  decursum  suum  ulteriorem  persequendi,  ex  hoc 
loco  alios  fibrarum  fasciculos  per  cornuum  basim  ad  par- 
tem  anteriorem  extendi  cernas.  Quarum  fibrarum  tractus 
crassissimus  secundum  marginem  exteriorem  decurrit,  quem 
quidem  Iractum,  postquam  ad  cornua  anteriora  usque  per- 
sequi  licuit,  ibi  in  minores  fasciculos  fibrasque  singulas  dis- 
solvi  cognoscas,  quae  cursu  ad  partem  anteriorem  vel  latus 
versus  flexo  ad  cornuum  anteriorum  finem  porriguntur.  Quae 
fibrae  quum  flexibus  admodum  variis  inter  cellulas  exten- 
dantur  atque  radicibus  anterioribus  implicari  videantur,  tanta 
fibrarum  perturbatio  exsistit,  quam  expedire  aut  extricare 
nullo  modo  contingat.  Alii  iique  minores  fibrarum  tractus, 
per  cornuS  posterioris  partem  mediam  ac  secundum  ejus 
marginem  internum  ad  partem  anteriorem  porrecti,  ibi  inter 
cellulas  abeunt.  Equidem  nunquam  aut  fibras  in  funiculos 
albidos  intrare  aut  fibras  interiores  per  substantiam  cineream 
pone  canaliculum  centralem  ad  alterum  latus  transeuntes  com- 
missuram  efi^ormare  vidi.  Argumentum  vero  raaxime  ido- 
neum,  ex  quo  talem  nervorum  commissuram  posteriorem  non 
exstare  pateat,  quemadmodum  jam  supra  memoravi,  intu- 
niescentia  sacralis  medullae  spinalis  avium  nobis  suppeditat, 
quippe  in  qua  nullum  inveniatur  elementum,  quod  fibrae  si- 
militudinem  referat.  Quo  accedit,  quod,  quum  ne  substan- 
tia  cinerea  quidem  hic  inveniatur,  neque  de  commissura 
omnino  neque  de  cinerea  dici  potest. 

Quod  ad  illam  quaestionem  spectat,  num  posteriorum  ra- 
dicum  nervearum  fibrae  ex  cellulis  originem  capiant  necne, 
equidem,  quamvis  talem  earum  ortum  observationibus  di- 

rectis  demonstrare  non  potiierim,  tamen  ob  cnusas,  qnas 
saepius  jam  attuli,  eum  haud  dubie  statuendum  esse  exi- 
stimo. 

Lumina,  quae  in  media  cornuum  parte  cernuntur  (fig. 
III.,  r.),  dubium.  non  est,  quin  ad  radicum^  nervearum  ipsa- 
rum  fibras  dissectas  referenda  sint;  quippe  quae  in  segmen- 
tis  longitudinalibus  meduilam  spinalem  usque  ad  eum  lo- 
cum,  quo  nervus  exit,  oblique  penetrare  cognoscantur.  Est 
autem  perquam  virisimile  ,  eas  ,  uti  Schilling  jam  arbi- 
Iratus  est,  intra  substantiam  cineream  reflexas  per  aliquod 
spatium  directione  longitudinali  currere,  indeque,  iterum 
flexas,  transversim  ulterius  ad  partem  anteriorem  tendere. 
Hanc  enim  sententiam  veram  esse,  inde  potissimum  conjici 
potest,  quod  radicum  nervearum  fibrae,  postquam  in  medullam 
intrarunt,  subito  desinunt,  simulque  fibrae  longitudinales  trans- 
versim  dissectae  apparent,  quodque  fibrae  cum  radicibus  nullo 
connexu  cctetinuo  junctae  directione  horizontali  decursum 
ineunt.  Equidem,  quamquam  in  segmentis  longitudinalibus 
interdum  talem  reflexionem  animadvertisse  mihi  videor,  ta- 
meti  pro  certo  id  ponere  non  ausim. 

Fibras  longltudinales  substantiae  albae  et  ipsas  e  cel- 
lulis  originem  ducere,  in  piscibus  quidem  jam  demonstratum 
est;  at  equidejo,  quamvis  in  mullis  segmentis  longitudina- 
libus  hunc  fibrarum  ortum  exquirere  studuerim,  nihil  tamen 
certius  observare  potui.  Si  a  filo  terminali  sursum  adscen- 
das,  cellulas  videas  non  prius  apparere,-  quam  ubi  fibrae 
longitudinales  initium  ceperint.  Qua  quidem  ex  re  quum 
certam  inter  cellulas  fibrasque  illas  rationem  intercedere 
admodum  verisimile  sit ,  equidem ,  etiam  albae  substantiae 
fibras  longitudinales  e  cellulis  originem  trahere ,  statuendum 
esse  judico. 

In  scgmentis  longitudinalibus,  ex  avium  raedulla  spinaU 
desumptis,  nihil,  quod  ad  fibrarum  decursum  illustrandum 
aliquid  conferret,  invenisse  mihi  videor.     Sola  enim  com- 

raissura  digna  esse  credatur,  de  qua  mentionem  inferam. 
Namque,  si  sectionem  longitudinalem  in  intumescenlia  sacraii 
per  duo  cornua  anteriora  et  commissurara  institueris,  fibrae 
coraraissurara  conslituentes ,  id  quod  per  se  intelligitur,  m 
obliquum  dissecantur  atquc  lumina  sua  observanti  oflerunt. 
Sic  igitur  commissura  e  fibrarum  transvcrsim  dissectarum 
luminibus  altero  juxta  allerum  collocatis  consistit,  eandem- 
que,  atque  substantia  alba,  speciem  praebet.  Si  inde  in 
secando  a  parte  anteriore  posleriorem  versus  ad  cana- 
licuium  centralem  accesseris,  jam,  dummodo  commissurae 
figuram,  quae  in  segmento  transverso  apparuit,  in  memo- 
riam  revocaveris,  facile  perspici  poterit,  quo  modo  fiat,  ut 
locus  iste,  quo  fibrae  in  transversum  dissectae  continentur, 
latior  latiorque  exsistat.  Ab  utroque  hujusce  loci  latere 
fibrarum  longitudinalium  fasciculi  extenduntur,  qui  quidem 
non  sunt  alii  ra'si  illi,  quorum  lumina  segmento  transverso 
in  commissura  conspicias.  Neque  enira  linea,  recla  porri- 
guntur,  sed  incurvati  atque  flexuosi  decurrunt,  quippe  qui, 
fibris  transversis  inter  ipsos  intertextis,  a  cursu  recto  aver- 
tantur.  Hae  fibrae  transversae  eaedem  sunt,  quae  in  seg- 
mento  transverso  e  cornu  anteriore  per  isthmum  ad  decus- 
sationis  locum  extendi  cernuntur,  et  fibras  longitudinales 
non  seraper  directione  oranino  transversa,  sed  etiam  in 
obliquum  trajiciunt. 

Caput  IIL 

investigationum  de  medulla  spinali  prolatarum 

evenlus. 

Quum  jam  medulla  spinalis,  qualem  in  omnibus  ani- 
malium  vertebratorum  classibus  se  exhibet,  in  instituto 
physiologico ,  quod  hic  Dorpati  est ,  via  microscopica 
perquisita  sit,  et  commentatio  haec  a  me  perscripta  ha- 
harum  disquisitionum  seriei  nunc  quidem  finem  quodam- 
modo  imponat,  non  alienum  videbitur,  si  conclusiones,  quae 
ex  ilhs  perscrutationibus  deduci  queant,  paucis  ac  breviter 
complecti  studuero. 

1.  Medulla  spinalis  ex  duobus  dimidiis  inter  sc  omnino 
disparatis  consistit,  quae  sola  commissura  anteriore  cohae- 
rent;  id  quod  intumescenlia  sacrali,  qualis  in  avium  me- 
dulla  spinaU  observatur,  evidentissime  demonstratur.  Quae 
duorum  dimidiorum  separatio  atque  conjunctio  prima  syste- 
matis  nervosi  centralis  formatione  atque  evolutione  innititur. 

2.  Separatio  fissuris  anteriore  atque  posteriore  tela 
quadam  piam  matrem  conlinuante  expletis  efficitur,  quae 
pia  maler  conlinuo  inde  ab  anteriore  medullae  spinalis  am- 
bitu  usque  ad  posteriorem  extenditur.  Fissuram  posteriorem 
exstare,  nunc  extra  omnem  dubitationis  qleam  positum  est. 

3.  Fissura  lateralis,  et  quidem  lateralis  posterior,  so- 
lummodo  in  medullae  spinalis  avium  intumescentia  sacrali 
cernitur.  In  aliis  medullae  avium  regionibus  et  in  cetero- 
rum  animalium  medulla  spinali  nullae  regulares  fissurae  la- 
terales  exstant.  Neque  vero  rimarum  nunc  latiorum  nunc 
angustiorum,  aut  profundiorum  aut  planiorum,  modo  propius 
inter  se  positarum  modo  longius  distantium  multitudo  in 
substantia  alba  deest,  per  quas  partim  piae  matris  cum 


vasis  processus  in  medullam  spinalera  inseruntur,  partim 
fibrae  nerveae  ex  illa  proveniunt. 

4.  Cinerea  meduUae  spinalis  substanlia  per  se  tel^ 
conjunctiv^i  consistit. 

o.    Substantia  gelatinosa  non  cst  nisi  tela  conjunctiva. 

6.  Longitudinales  substantiae  albae  fibrae  pariter  tela 
conjunctiva  tenera  conjunctae  sunt. 

7.  Pia  mater  in  substantiam  cineream  atque  inter 
substantiae  albae  fibras  continuatim  transit. 

8.  Filum  terminale  telae  conjunctivae  funiculus  est,  e 
medulla  spinali  progrediens,  qui,  canaliculo  centrali  in  medio 
posito,  e  pia  matre  substantiaque  cinerea  consistit. 

9.  MeduIIa  spinalis  e  larga  telae  conjunctivae  massa 
constat,  quae  tela  in  locis  diversis  diverso  evolutionis  gradu 
est  posita.  In  eandem  elementa  raedullae  spinalis  nervea 
immersa  sunt. 

10.  In  omnibus  animalium  vertebratorum  ordinibus 
per  totam  medullae  spinalis  longitudinem  canaliculus  centra- 
lis  porrigitur.  Qui  canalis  neutiquam  vacat,  sed,  uti  veri- 
simillimum  videtur,  fluido  quodam,  quod  acido  chromico 
coagulatur,  impletus  est,  unde  fit,  ut  saepe  in  segmento 
transveiso  canalis  lumen  vel  ex  parte  vel  totum  massa 
quadam  friabili  expletum  cernatur.  Plerisque  tamen  in  ca- 
sibus,  si  quidera  segraenta  salis  tenuia  sunt,  haec  massa 
excidit,  quo  facto,  canaliculus  centralis  vacuus  apparet. 

11.  Canaliculus  centralis  epithelio  cylindraceo  intrin- 
secus  obductus  est. 

12.  Canaliculus  centralis  in  diversis  raedullae  spinalis 
parlibus  diversae  est  amplitudinis  ac  diversae  forraae. 

1.3.  Cellulae  nerveae  tantummodo  in  cornibus  anterio- 
ribus  reperiuntur,  ac  partem  posteriorem  versus  usque  in 
canaliculi  centralis  regionem  extenduntur.  In  cornibus  po- 
sterioribus  nullae  inveniuntur  cellulae  nerveae. 

U.    Cellularum  numerus  in  diversis  medullae  spinalis 

regionibus  inventus  semper  nervorum  prodeuntium  multilu- 
dini  atque  crassitudini  respondet. 

15.  Intra  meduUam  spinalem  tantum  duo  fibrarum 
genera  decurrunt,  nempe  nudi  axis  cylindri  ac  fibrae  me- 
dullam  continentes.  —  Fibrae  nerveae  proprie  cinereae  et 
fibrae  nerveae  gelatinosae  non  exstant. 

16.  Omnes  fibrae  nerveae  in  medulla  spinali  decur- 
rentes  e  cellulis  originem  capiunt.  Quae  sunt  radicum  ner- 
vearum  anteriorum  et  posteriorum  fibrae,  substantiae  albae 
fibrae  longitudinales,  ac  fibrae  commissuram  constituentes. 

17.  Cellularum  processus  forraa  axis  cylindrorum  in 
fibras  nerveas  medullam  continentes  intrant. 

18.  Axis  cylindri  in  diversis  animalium  ordinibus  locis 
diversis  vagina  meduUari  involvuntur. 

1 9.  Radicum  posteriorum  nervorum  spinalium  fibrae,  in 
nonnuUos  fasciculos  majores  coUectae,  ex  meduUa  spinali  pro- 
veniunt,  dum  radicum  nervearum  fibrae  anteriores  in  fasci- 
culos  multos  eosque  minores  ac  dispersos  dispositae  prod- 
eunt. 

20.  Inter  duo  medullae  spinalis  dimidia  una  tantum 
commissura  intercedit,  elementis  nerveis  conformata,  Quae 
ante  canalem  centralem  inter  hunc  sulcique  longitudinalis 
anterioris  fundum  posita  est.  Commissura  posterior  quum 
non  exstet,  in  nomine  commissiirae  anterioris  adjectivum 
superfluum  est. 

21.  Fibrae  commissuram  constituentes  cellulas  ad 
duo  medullae  spinalis  dimidia  pertinentes  ideoque  haec  di- 
midia  ipsa  inter  se  conjungunt. 

22.  In  commissura  fibrae  ab  utroque  latere  prodeun- 
tes,  nunc  nudi  axis  cylindri  nunc  fibrae  verae  medullam 
continentes,  inler  se  decussantur. 

Jain  si  totam  clisquisitionum  scriem  perluslravcrimus , 
facere  non  possumus,  quin  mulla,  quae  tempore  poslero 
sublilius  intlaganda  sint,  eliamnum  relinqui  ingenue  confilea- 
mur.  Etenim  solis'in  piscibus  ratio,  quae  inter  cellulas  fi- 
brasque  nerveas  intercedit,  certis  observationibus  comperta 
atque  explorata  est,  dum  in  reliquis  animalium  vertebrato- 
rum  ordinibus  hae  rationes,  donec  observationibus  omnia 
ad  liquidum  perducta  erunt,  nunc  quidem  magis  minusve 
in  solis  repositae  sunt  conjecturis.  Peculiaris  autem  ratio, 
qua  morphologica  medullae  spinahs  elementa  disposita  sunt, 
ut  rite  ac  perfecte  perspiciatur,  demum  studium  ad  hujus 
organi  evolutionem  cognoscendam  collatum  nobis  viam  mu- 
nii'e  potest.  Quam  viam,  omnrum  primo  ab  Engelf  viro 
clarissimo,  initam,  utinam  mox  alii  scrutatores  ingrediantur, 
subsidiis,  quae  post  ilhus  aetatem  in  usum  vocari  coepta 
sunt,  ad  investigationes  adhibitis.  Quo  plura  autem  in  diffi- 
cih  hac  provincia  etiamnum  in  obscuro  relicta  sunt,  eo  ma- 
gis  adducor,  ut  conatui  meo  ad  hanc  quaestionem  expH- 
candam  nonnihil  conferendi  lectoris  benevoli  indulgentiam 
atque  clementiam  expetam. 


Expllcatlo  tabulae. 


Fig.  I.  Tela  conjunctiva,  quae  fissuram  posteriorem  explet. 
Cellae  magnae  rotundae  aut  angulatae  apparent.  Per  telam  duo 
vasa  decurrunt.    In  parfe  eorum  cellulne  sanguinis  conspiciuntur. 

Imago  res  ceuties  amplificatas  offert. 

Fiff.  II.  Segmentum  transversum  ex  superiori  in(umpscenlino 
sacrali.4  parte  petitum. 

a.  Fissura  anterior  cum  piae  matris  processu,  qui  in  illam 
immergitur. 

b.  Fissura  posterior  cum  piae  matris  processu. 

c.  Lumina  vasorum  transverse  dissectorum. 

d.  Cornu  substantiae  cinereae  anterius. 

e.  Cornu  substantiae  cinereae  posterius. 

f.  Substantia  gelatinosa. 

ff.    Funiculi  substantiae  albae,  qui  vocantur  posteriores.  ' 

h.  Fissurae  posterioris  usque  ad  canalem  ccntralem  porrectae 
dilatatio.  Funiculi,  qui  in  ea  pontium  ad  instar  extenduntur,  vasis 
t.  i.  telaque  conjunctiva  striata  ,  illa  involvente,  formantur;  inter 
bos  funiculos  cellulae  telae  conjunctivae  illius,  quae  in  fig.  I.  pro- 
posita  est,  conspiciuntur. 

k.  Canaliculus  centralis  cum  cellulis  epitbclialibus  cjlindra- 
ceis  illum  intrinsecus  vestientibus. 

l.  Fasciculi  ,  in  quos  piae  matris  processus  fissuram  nu(e- 
riorem  explens  a.  diffinditur.  In  utroque  lumcn  vasis  transverse 
dissecti  »71.  cernitur. 

71.    Fasciculi,   in   quos   piae   niatris  processus  in  fi.ssura  po- 

steriori  b.  dividilur. 

o.    Commiiisura  antcriiir,  trianguli  formam  pracbens.  Fibrarum 

dectissatio  cernitur.  Complures  fibras posfquain  decussatae  sunt, 
per  substantiam  albam  alterius  latcris  in  cornu  substanfiae  cinercae 
anterius  se  conierentes,  persequi  licet.  Infer  fibras  inter  se  decus- 
santes  et  in  margine  commissurae  posteriori  hiniina  fibrarum  ner- 
veariim  transverse  dissectarum  conspiciuntnr. 

q.  Piae  matris^  processus,  qui  usque  ad  canalem  centralem  de- 
currit  eumque  circumdat. 

r.  Lumina  fibrarum  lungitudinalium  transverse  dissectarum , 
quae  in  cornu  posteriori  spectatori  offeruntur, 

s.    Radices  nervorum  spinalium  posteriores. 

t.    Radices  nervorum  anteriores. 

Tota  imago  sub  microscopio  res  quinquagies  amplificante  deli- 
neata  est.   .Singulae  autem  in  ea  partes  centie.'i  snnt  amplificatae. 


/ 


Contendo: 

1.  Disqiiisiiiones  microscopicas  praa^i  adhuc 
nihil  profuisse. 

2.  Omnium  morhorum  causam  in  sanguinis 
affectione  repositam  esse. 

3.  Experimenta  centralis  nervorum  systema- 
tis  partes  dissecando  facta  nec  earum 
functioni  nec  structurae  quidquam  lucis 
affei^re  posse. 

4.  Erysipelas  contagiosum  esse. 

5.  Medici  pluris  interesse^  ut  sanorum.^  quam 
ut  aegrotorum  pulsum  cognoscat. 

6.  Therapiam  solummodo  empiria  niti. 

7.  Venaesectionem  in  curanda  inflammalione 
rejiciendam  esse. 

8.  Morbum  non  exstare. 

9.  Valetudinem  non  exstare. 


Adnotatio  I. 

Hac  dissertatione  jani  tjpis  excusa,  (|unin  casa  qiiodani  nd- 
vcrso  accidisset,  ut  delineationes  perderentur,  eas  denuo  confici 
oportuit.  Verumtamen  figura  altcrn,  quae  cellulas  diversis  modis  in- 
ter  se  conjunctas  obtulerat,  quales  se  in  segmeutis  prosperrime  ef- 
fectis  praebuerant,  quum  praeparata ,  ex  quiltus  delineatae  fuerant 
cellulae,  jam  dcessent,  reslitui  nou  potuit.  Figura ,  quae  iu  tabula 
nunc  adjuncta  numero  II  designatur,  ante  terlia  fuit,  qua  de  causa, 
si  iu  dissertationis  contextu  ad  fig.  111  lectores  dclcgantur,  nunc 
fig.  II  inspicienda  est. 

Nec  faccre  possum,  quin  de  nltera  quadam  re  mentionem  inji- 
ciam.  Delincatio  enim,  quae  nunc  exstat  ,  non  ,  ,uti  prior  illa,  ex 
intumescentia  sacrali  anseris,  sed  gallinae,  petita  est.  Quum  vcro 
lector  benevolus  facile  nnimadversurus  sit ,  descriptionem ,  in  ipso 
dissertationis  contextu  exbibitam ,  quae  mutata  non  est,  cum  deli- 
neatione  prorsus  congruere,  satis  elucet,  ad  modum,  quo  fibrae  cora- 
missuram  constituentes  inter  se  decussentur  decurrantque,  quod  atti- 
neat,  inter  medullam  spinalem  anseris  gallinaeque  non  ,  uti  in  ob- 
servationibus  prius  institutis  visum  ,  atque  a  me  commemoratum  sit 
(cf.  pag,  42,  haec  verba :  quam  modo  descripsi  imagiuem  et  seqq.) 
uUum  discrimen  intercedere. 

Adnotatio  II. 

Pag.  38  versu  14  inde  a  partc  superiore  pro  verbis  in  infc- 
tiore  1  n  t  u  m  e  sc  en  t  ia  e  etc.  haec:  in  superiore  et  inferiore 
intumescentiae  etc.  legaufur  oportet. 


